ASMEDI Newsletter, Decembar 2013. No.214\nNIN nagradio Gorana Kocića za knjigu Tai\nBlic nastavio "Naj..." serijal\nKonkurs Ministarstva kulture i informisanja za 2014. godinu\n"Esquier" - Papa najbolje odeveni muškarac 2013. godine\nUrednik "Daily Mail" zaradio 1,85 miliona funti\nNIN NAGRADIO GORANA GOCIĆA ZA KNJIGU „TAI“\nJubilarna 60. po redu NIN-ova književna nagrada za 2013. godinu pripala je autoru Goranu Gociću za knjigu „Tai“. Knjigu je objavila izdavačka kuća "Geopoetika". Odluku je doneo žiri u sastavu Ljiljana Šop, Vladislava Gordić Petković, Mileta Aćimović Ivkov, Mića Vujičić i Vasa Pavković (predsednik), a od ogromne prošlogodišnje produkcije - pristigla su ukupno 182 naslova objavljena u 2013. godini - izabran je "Tai". Svečano uručenje nagrade Goranu Gociću zakazano je za 17. januara u 17h u Skupštini grada. Pokrovitelj NIN-ove nagrade je Pošta Srbije. NIN je član Asocijacije medija.\n„VREME“ – LIČNOST GODINE BRANKO KUKIĆ\nPisac i urednik časopisa i izdavačke kuće "Gradac" iz Čačka Branko Kukić izabran je za ličnost godine većinom glasova članova uredništva nedeljnika "Vreme" (član Asocijacije medija). Kukić je 13. laureat tog priznanja, a kriterijum za nagradu je, kao i prethodnih godina, pozitivan doprinos unapređenju društvenih institucija u javnom interesu, saopštilo je uredništvo nedeljnika "Vreme". Kolegijum ovog časopisa smatra da je Kukić kao urednik "Gradca", koji sledeće godine slavi četri decenije postojanja, ove godine održao i nastavio kulturnu misiju pokazujući da se vrhunska kultura može stvarati u kontinuitetu, bez obzira na spoljašnje okolnosti.\nPrethodnih godina priznanje ličnost godine dobili Božidar Đelić, Mlađan Dinkić, Ljiljana Raičević, Rasim Ljajić, Vladimir Vukčević, Zdravko Ponoš, Sonja Liht, Vigor Majić, Milica Delević, Dragan Đilas, Ivan Tasovac i episkop lipljanski Jovan (Ćulibrk).\n„BLIC“ NASTAVIO „NAJ...“ SERIJAL\nRedakcija dnevnog lista „Blic“ (član Asocijacije medija) nastavila je sa objavljivanjem serijala „Naj...“. Na red je stigla lista 50 najmoćnijih u srpskim medijima. Ovogodišnju listu najmoćnijih u medijima predvode: Dragan Šolak, osnivač kompanije SBB – Srpske kablovske mreže, Teodor Kirjaku, vlasnik i generalni direktor grčke medijske korporacije „Antena“ u čijem je vlasništvu i TV Prva i Ivan Tasovac, ministar kulture i informisanja u Vladi Republike Srvije. Zanimljivo je da je među prvih deset medijskih moćnika čak šestoro onih koji nisu bili uopšte prisutni na prošlogodišnjoj „Blicovoj“ listi.\nODRŽANA KONFERENCIJA O SAMOREGULACIJI ONLAJN MEDIJA\nZbog čega je samoregulacija važna za unapređenje etičkih i profesionalnih standarda u onlajn medijima i može li jedino samoreguilatorno telo u medijskoj sferi Srbije, Savet za štampu, da odgovori i na potrebe i izazove novih medija, bile su glavne teme skupa koji je, pod nazivom „Samoreguliši se: Perspektive samoregulacije u onlajn medijima“ održan decembra 2013. godine u Kulturnom centru „Grad“ u Beogradu. Skup su organizovali Misija OEBS- a u Srbiji i Savet za štampu, a okupio je četrdesetak predstavnika onlajn medija iz više gradova Srbije i nevladinih organizacija koje se bave medijskim slobodama. Pitanje samoregulacije onlajn medija aktuelizovano je i izmenama Statuta, kojima je nadležnost Saveta za štampu proširena i na onlajn medije, koji nemaju štampana izdanja, odnosno na informativne veb portale. Osnivači Saveta za štampu su Asocijacija medija, Udruženje novinara Srbije, Nezavisno udruženje novinara Srbije i Lokalpres\nZAVRŠETAK DIGITALIZACIJE DO KRAJA 2014. GODINE?\nDigitalizacija televizijskog signala u Srbiji mogla bi da bude završena do kraja 2014. godine, iako je zvanični rok jun 2015, rekao je ministar trgovine i telekomunikacija Srbije Rasim Ljajić. Ministar je agenciji Beta (član Asocijacije medija) kazao da očekuje da će u prvoj polovini ove godine biti doneta dva zakona, koja su u nadležnosti Ministarstva kulture, a već su u procesu javne rasprave, što će stvoriti pravni osnov za ubrzanje digitalizacije. Ljajić je napomenuo da se sa Evropskom bankom za obnovu i razvoj pregovara o obezbeđenju povoljnog kredita da bi se proces digitalizacije signala u Srbiji završio. "Dobro je što je, umesto predviđenih oko 70 miliona evra za proces digitalizacije, sada to spalo na 35 miliona evra. Trudimo se da i to dalje smanjimo i verujemo da sa još manje sredstava možemo da završimo taj proces", kazao je on. Prema njegovim rečima, koristi od digitalizacije TV-signala za građane su bolji kvalitet slike i zvuka i dobijanje servisnih usluga koje će pružati operateri, dok će država kroz "digitalnu dividendu" moći da dođe do znatnih finasijskih sredstava.\nNAGRAĐENI AUTORI NAJBOLJIH ANDROID APLIKACIJA\nSvečanom dodelom nagrada i prezentacijom pobedničke aplikacije, u prostorijama „Telekoma Srbija“ (pridruženi član Asocijacije medija), i zvanično je završen treći mt:s Android konkurs. Tim povodom predstavnici kompanije Telekom Srbija uručili su vredne nagrade pobednicima konkursa. Tim sa najuspelijom aplikacijom, u februaru 2014. godine, posetiće Svetski kongres mobilne telefonije u Barseloni, dok su za timove na drugom i trećem mestu obezbeđeni tablet računari i mobilni telefoni sa Android OS. Pored Matematičke gimnazije, konkurs je ove godine bio proširen i na još dve gimnazije koje imaju specijalizovana odeljenja za talentovane učenike na polju matematike i informatike – gimnaziju „Jovan Jovanović Zmaj“ u Novom Sadu i gimnaziju „Svetozar Marković“ u Nišu. Pobednička aplikacija „Starena“ delo je kreativnog tima „Firepig“ - Nikole Jovanovića, Svetozara Ikovića i Ognjena Đuričića, učenika Matematičke gimnazije. Drugo mesto dele aplikacije: „Moj Novi Sad“ - tim „Tim 1“: Aleksandar Cvejić, Andrija Cvejić i Mario Perić, gimnazija „Jovan Jovanović Zmaj“, Novi Sad i „Jumpko“ - tim „Filsoft & VukIT“: Filip Vesović i Vuk Vuković, „Matematička gimnazija“. Treće mesto su podelili autori aplikacija: „Statistika“ - tim „Reduktori“: Miloš Vujadinović, Miljan Mitrović i Aleksa Srećković, „Matematička gimnazija“ i „Zdravih 52 minuta“ - tim „Fit MG“: Filip Mladenović, Filip Mićić i Nikola Kostić iz „Matematičke gimnazije“.\nU 2013. GODINI U SVETU UBIJENO 70 NOVINARA\nU 2013. godini u svetu je ubijeno 70 novinara, dok su obavljali svoj posao, a dve trećine ubistava novinara dogodilo se na Bliskom istoku, pokazuju rezultati godišnje analize Komiteta za zaštitu novinara (Commitee to protect Journalists - CPJ). Broj ubijenih novinara u ovoj godini manji je nego u 2012. godini, kada su ubijena 74 novinara, navode iz te organizacije sa sedištem u Njujorku i dodaju da je Sirija i dalje najopasnije područje za obavljanje novinarskog posla. Porast broja ubijenih novinara zabeležen je u Iraku i Egiptu, a CPJ istražuje smrt još 25 novinara u 2013. godini, kako bi utvrdio da li su njihove smrti povezane s novinarskim poslom. Po nekoliko novinara ubijeno je u Pakistanu, Somaliji, Indiji, Brazilu, na Filipinima, u Maliju i Rusiji, pri čemu je broj ubistava novinara značajno opao u Somaliji i u Pakistanu. Procenat organizovanih ubistava novinara iznosio je 44 odsto, njih 36 odsto ubijeno je tokom borbenih dejstava, ili u unakrsnoj vatri, dok je 20 odsto poginulo obavljajući neki drugi opasan zadatak. U građanskom ratu u Siriji u 2013. godini poginulo je najmanje 29 novinara, čime je broj novinara koji su poginuli izveštavajući iz Sirije povećan na 63, uključujući i one koji su poginuli izvan granica Sirije, u Turskoj i Libanu. U istoj godini je najmanje 10 novinara ubijeno je tokom rada u Iraku, dok je u Egiptu ubijeno šest novinara. Najveći broj ubijenih novinara, 74, CPJ je do sada zabeležio u 2009. i 2012. godini.\nNOVA I KOPERNIKUS U TRCI ZA FREKVENCIJU\nNa konkurs za emitovanje televizijskog programa na području cele Srbije prijavile su se dve televizije - „Nova“ i „Kopernikus“, potvrdio je zamenik predsednika Saveta RRA Goran Karadžić, koji nije želeo da licitira kada će konkursni postupak biti i okončan, odnosno kada će frekvencije biti dodeljene. Karadžić je rekao da je konkurs istekao 30. decembra. Po zakonu, dodao je Karadžić, stranke imaju rok od sedam dana da dopune dokumentaciju koja nedostaje, ili nije uredna. Nakon toga Savet RRA će odlučiti čija dokumentacija je kompletna i blagovremena i objaviće to na isti način kao što je objavljen konkurs, jer oni koji, eventualno, ne uđu u dalji tok konkursa imaju sedam dana za prigovor ili žalbu.\nVIŠE OD 9.000 MALIŠANA PISALO DEDA MRAZU\nNa prigodnoj svečanosti održanoj 22. decembra u Beogradu, proglašeni su pobednici u tradicionalnoj akciji Pošte Srbije „Piši Deda Mrazu”. Ove godine na adresu Pošte Srbije (pridruženi član Asocijacije medija) stiglo je više od 9.000 radova, a u pojedinačnoj konkurenciji prvu nagradu osvojila je Ina Nikolić iz Pančeva za „naopaku priču” i jelku koju je napravila quilling tehnikom namotavanja papira. Druga je Bogdana Arsić iz Sremčice, koja je napisala pesmicu u kojoj je od Deda Mraza poželela poklon za svoju malu sestru Magdalenu, koja još ne zna da priča, a treća Sara Gajić iz Velike Drenove, koja se interesovala šta je Deda Mraz sebi poželeo za Novu godinu. Prvu nagradu u kolektivnom stvaralaštvu osvojili su mališani iz Predškolske ustanove „Vukica Mitrović” iz Leskovca, koja su sama napravila kaiš, jelku i pregršt drugih poklona za Deda Mraza. Drugu nagradu dobila su deca iz vrtića „Zvončica” iz Pančeva, jer su likovnim radovima pokazali šta vole, umeju i žele, kako se igraju i druže, a treće mesto zaslužili su mališani iz vrtića „Đurđevak” iz Ivanjice, za svoj grupni rad koji su nazvali „Paun želja”. Da podsetimo, Pošta Srbije je, želeći da se pridruži dečijoj novogodišnjoj radosti, ovog decembra po jedanaesti put organizovala akciju „Piši Deda Mrazu”.\nSve zainteresovane podsećamo da je Ministarstvo kulture i informisanja raspisalo konkurs za finansiranje, ili sufinansiranje projekata u oblasti kulturnog nasleđa, u oblasti savremenog stvaralaštva, u oblasti javnog informisanja i u oblasti međunarodne saradnje za 2014. godinu. Za finansiranje ili sufinansiranje projekata u navedenim oblastima u 2014. godini biće izdvojeno 1,36 milijardi dinara, što je za 200 miliona dinara više u odnosu na 2013.godinu, navodi se u saopštenju. Konkursi za finansiranje ili sufinansiranje projekata u oblasti kulturnog nasleđa, u oblasti savremenog stvaralaštva i oblasti javnog informisanja otvoreni su do 21. januara, dok je konkurs za oblast međunarodne saradnje otvoren do 21. marta 2014. godine. Za razliku od proteklih godina, rezultati konkursa će biti objavljeni najkasnije 45 dana od datuma zaključenja konkursa, navodi se u saopštenju. Ministarstvo kulture je uputilo poziv Asocijaciji medija, novinarskim i srodnim medijskim udruženjima da predlože svoje predstavnike za konkursne komisije. Ministar će doneti konačnu odluku o članovima komisije a njihova imena će biti objavljena na sajtu ministarstva.\nSASTANAK SAVETA ZA ŠTAMPU NORVEŠKE, HOLANDIJE, BiH I SRBIJE\nU Beogradu je polovinom decembra 2013. godine održana radionica „Savet za štampu i specifični slučajevi – primena etičkog kodeksa“, koju su zajedno organizovali Savet za štampu i Kancelarija Saveta Evope u Beogradu. Skup je organizovan sa ciljem da članovi Komisije za žalbe srpskog Saveta razmene iskustva sa kolegama iz Norveške, Holandije i Bosne i Hercegovine. Najinteresantije slučajeve iz prakse saveta koji imaju dogogodišnje iskustvo predstavili su Kyell Nyhuus, sekretar Norveškog saveta za štampu, Daphne Koene, generalna sekretaraka Holandskog saveta i Ljiljana Zurovac, izvršna direktorka Bosansko-hercegovačkog saveta. Gosti su upoznati i sa slučajevima o kojima je odlučivala naša Komisija za žalbe, a učesnici su zaključili da saveti imaju donekle različitu praksu kad je reč o tome ko i pod kojim uslovima može da se žali, kao i različita iskustva sa (ne) objavljivanjem odluka. Razgovaralo se i o regulisanju rada onlajn medija, onlajn komentarima i internetu kao izvoru informacija.\n“ESQUIER” – PAPA NAJBOLJE ODEVENI MUŠKARAC 2013. GODINE\nRedakcija širom sveta poznatog magazina „Esquier“ namenjenog muškoj čitalačkoj publici odlučila se za nesvakidašnji potez. Poglavara katoličke crkve Papu Franju proglasila je za najbolje odevenog muškarca tokom 2013. godine. Uredništvo magazina izjavilo je da su svesni činjenice da je reč o nesvakidašnjem potezu, koji će izazvati najrazličitije komentare, ali da su uvereni da je doneta prava odluka.\n“THE GUARDIAN” – GORAN TOMAŠEVIĆ FOTOGRAF GODINE\nOdlukom “The Guardian” foto tima za fotoreportera 2013. godine proglašen je Goran Tomašević. Tomaševiću, koji radi za agenciju Reuters ovo laskavo priznanje kolega iz širom sveta poznate redakcije je pripalo za serije fotografija načinjene u Siriji i Keniji.\nUK: “CHANNEL 5” NA PRODAJU\nMedijska kuća “Northern&Shell” na čijem je čelu britanski medijski mogul Ričard Desmond, saopštila je da je kompaniji Barclays poveren posao pronalaženja potencijalnih kupaca za jednu od najpopularnijuh britanskih tv mreža “Channel 5”. Dobro obavešteni tvrde da vlasnici od ove prodaje očekuju oko 900 miliona funti.\nZELENO SVETLO ZA SPAJANJE „PUBLICIS“ I „OMNICOM“ AGENCIJA\nNadležni komiteti Evropske komisije odobrili su spajanje Publicis Group i Omnicom Group u jedinstvenu oglasnu kompaniju – najveću na svetu. Dozvola je data bez ikakvih uslovljavanja, a nova kompanija će poslovati pod nazivom Publicis Omnicom Group objedinjujući ukupan prihod od 23 milijarde dolara i čineći više od 40 procenata globalnog oglasnog tržišta. Nova grupa imaće više od 135.000 zaposlenih širom sveta, s tim da konačnu odluku o spajanju treba da daju deoničari jedne i druge kompanije. Očekuje se da će se to dogoditi početkom drugog kvartala 2014. godine.\n„THE GUARDIAN“ – ZA NOVU CENU – NOVI DODATAK\nU subotu, 11. januara britanski dnevni list “The Guardian” se pojavio na tržištu sa novom (subotnjom) cenom od 2,30 funti po primerku što je povećanje od 20 penia u odnosu na dosadašnju cenu. Uz veću cenu, čitaocima je ponuđen i novi „lifestyle“ dodatak pod nazivom „Do Something“ (Učini nešto). Počev od 12. januara povećana je i cena The Guardian radnim danom pa sada iznosi 1,40 funti. Do povećanja cena je došlo tačno godinu dana nakon poslednjeg povećanja. Konkurencija u okviru ove grupacije britanskih dnevnih listova ima sledeće cene: The Daily Telegraph 1,20 funti (2,00), The Times 1,00 (1,50), Indipendent 1,20 (1,60), Financial Times 2,80 (3,00).\n„LIVERPOOL ECHO“ POKREĆE NEDELJNO IZDANJE\nIzdavačka kuća Trinity Mirror odlučila je da se njen dnevnik Liverpool Echo počev od 19. januara na tržištu pojavi i sa izdanjem za nedelju. Prema poslednjim ABC podacima prosečan tiraž Liverpool Echo, radnim danima je 74.984 primeraka. Izdavač je odluku o pokretanju izdanja za nedelju doneo nedugo posle odluke o ukidanju svog nedeljnog izdanja Liverpol Post.\nUREDNIK „DAILY MAIL“ ZARADIO 1,85 MILIONA FUNTI\nGlavni urednik britanskog „Daily Mail“ čuveni Paul Decre nastavlja da bude najbolje plaćeni novinski urednik u Velikoj Britaniji. Ovoga puta u 2013. godini njegova zarada dostigla je iznos od 1.850.000,00 funti. Doduše, reč je o primanju koje se sastoji iz dva dela: „osnovice“ u iznosu od 1.350.000,00 funti i „varijabile“ od 500.000 funti. Zanimljivo je da je Viskont Rothemere, predsednik UO kompanije Daily Mail&General Trust i najveći deoničar ove kompanije zaradio 2,3 miliona funti u 2013. godini. Takođe je zanimljivo da je kompanija Daily Mail&General Trust pre desetak godina bila zainteresovana za kupovinu „Večernjih novosti“ ali je zbog nerazumevanja ovdašnjih imovinsko-pravnih odnosa odustala.\nNEWS CORP: IZNAJMLJEN POSLOVNI PROSTOR ZA PERIOD OD 30 GODINA\nPredstavnici Mardokove kompanije News Corp potpisali su ugovor o najmu poslovnog prostora u Londonu na period od 30 godina. Po ovom ugovoru Mardokova britanska divizija News UK će koristiti 17 spratova poslovnog prostora u zgradi koja je praktično sastavni deo najviše zapadnoevropske zgrade – The Sharad pa je mnogi znaju po nadimku Baby Sharad. News UK izdaje: The Times, Sunday Times i The Sun. Useljenje u nove prostorije očekuje se početkom leta kada će sa radom u novom prostoru početi oko 3.500 zaposlenih među kojima će biti i uposlenici kompanija Dow Jones i Harper Collins\nMANCHESTER UNITED POTPISAO SPONZORSKI UGOVOR SA APEROL\nBritanski, širom sveta poznati fudbalski klub Manchester United potpisao je sa kompanijom Aperol sponzorski ugovor koji se odnosi na više fudbalskih sezona. Aperol je širom sveta poznati italijanski proizvođač pića koji će biti klupski zvanični partner u ovom segmentu sve do završetka sezone 2016/17. Finansijski detalji ugovora nisu saopšteni, a Aperol očekuje da će njegove reklame biti emitovane na displeju na svim domaćim utakmicama kao i da će se pojavljivati u zvaničnim publikacijama i glavnom web sajtu. Takođe, Aperol Spritz će biti i zvanično piće dobrodošlice u klupskim i stadionskim prostorijama.\nCopyright - Asocijacija medija - 2013.\nRingier - Axel Springer d..o.o.; Vreme d.o.o.


Vesti online / Vesti / Srbija / GB381: Zašto je došlo do ekološke katastrofe na Uvcu?\nJezero Uvac, zajedno sa svojom okolinom i predelom, meandrima, bogatom florom i faunom i jedinstvenim pećinskim sistemom, najvećim speleološkim objektom u Srbiji, po svoj važećoj legislativi, kako u našoj zemlji, tako i po usvojenim svetskim standardima, je prirodno dobro prve (I) kategorije od izuzetnog značaja. Nemarom i neodgovornim upravljanjem i ugroženo je oko 130 vrsta ptica, 24 vrste riba i preko 200 registrovanih taksona flore.\nGB 381 upozorava da ukoliko se hitno ne reaguje može doći do trajnih posledica za životnu sredinu, prirodna dobra i bogatstva Srbije, koju će izazvati ovakav odnos prema jezeru i njegovom živom svetu.\n* Srbi bacaju, stranci čiste\nUtorak 16.10.2018. 19:26


Dnevna arhiva: 06/10/2020\nJukom: Zbog govora mržnje Vulin ne može da bude ministar\nKomitet pravnika za ljudska prava Jukom pozvao je mandatarku za sastav Vlade Srbije Anu Brnabić, da izostavi iz predloga budućih ministara Aleksandra Vulina, dosadašnjeg ministra odbrane.\n“Aleksandar Vulin je kontinuirano u toku svog mandata ministra odbrane, i intenzivno u toku razgovora Beograda i Prištine, javno nazivao Albance ‘Šiptarima’ i vredjao dostojanstvo albanske nacionalne manjine. Na taj način, on je pokazao nepoštovanje stavova domaćih sudova da pogrdno označavanje albanske manjine ovim nazivom predstavlja govor mržnje”, saopštio je Jukom.\nKomitet pravnika za ljudska prava Jukom pozvao je danas mandatarku za sastav Vlade Srbije Anu Brnabić, da izostavi iz predloga budućih ministara Aleksandra Vulina, dosadašnjeg ministra odbrane.\n“Zbog govora mržnje Vulin ne može da bude ministar”\nKomitet pravnika za ljudska prava Jukom pozvao je danas mandatarku za sastav Vlade Srbije Anu Brnabić, da izostavi iz predloga budućih ministara Aleksandra Vulina, dosadašnjeg ministra odbrane. – Aleksandar Vulin je kontinuirano u toku svog mandata ministra odbrane, i intenzivno u toku razgovora Beograda i Prištine, javno nazivao Albance “Šiptarima” i vređao dostojanstvo albanske nacionalne manjine. Na taj način, on je pokazao nepoštovanje stavova domaćih sudova da pogrdno označavanje albanske manjine ovim nazivom predstavlja govor mržnje – saopštio je Jukom.\n“Aleksandar Vulin je kontinuirano u toku svog mandata ministra odbrane, i intenzivno u toku razgovora Beograda i Prištine, javno nazivao Albance ‘Šiptarima’ i vrijedjao dostojanstvo albanske nacionalne manjine. Na taj način, on je pokazao nepoštovanje stavova domaćih sudova da pogrdno označavanje albanske manjine ovim nazivom predstavlja govor mržnje”, saopštio je Jukom.\nZbog govora mržnje Vulin ne može da bude ministar\n„Aleksandar Vulin je kontinuirano u toku svog mandata ministra odbrane, i intenzivno u toku razgovora Beograda i Prištine, javno nazivao Albance ‘Šiptarima’ i vredjao dostojanstvo albanske nacionalne manjine. Na taj način, on je pokazao nepoštovanje stavova domaćih sudova da pogrdno označavanje albanske manjine ovim nazivom predstavlja govor mržnje“, saopštio je Jukom.\nYUCOM pozvao Brnabić da ne predloži Vulina za budućeg ministra\nNevladin Komitet pravnika za ljudska prava (YUCOM) pozvao je mandatarku za sastav nove Vlade, Anu Brnabić, da izostavi iz predloga budućih ministara Aleksandra Vulina, dosadašnjeg ministra odbrane.\nYUCOM podseća da je Vulin kontinuirano u toku svog mandata ministra odbrane javno nazivao Albance pogrdnim i politički nekorektnim nazivom „Šiptari“ i vređao dostojanstvo albanske nacionalne manjine.\n„Aleksandar Vulin je kontinuirano u toku svog mandata ministra odbrane, i intenzivno u toku razgovora Beograda i Prištine, javno nazivao Albance ‘Šiptarima’ i vređao dostojanstvo albanske nacionalne manjine. Na taj način, on je pokazao nepoštovanje stavova domaćih sudova da pogrdno označavanje albanske manjine ovim nazivom predstavlja govor mržnje”, saopštio je Jukom, prenosi Beta.\nKomitet pravnika za ljudska prava Jukom pozvao je danas mandatarku za sastav Vlade Srbije Anu Brnabić da izostavi iz predloga budućih ministara Aleksandra Vulina, dosadašnjeg ministra odbrane. „Aleksandar Vulin je kontinuirano u toku svog mandata ministra odbrane, i intenzivno u toku razgovora Beograda i Prištine, javno nazivao Albance ‘Šiptarima’ i vređao dostojanstvo albanske nacionalne manjine. Na taj način, on je pokazao nepoštovanje stavova domaćih sudova da pogrdno označavanje albanske manjine ovim nazivom predstavlja govor mržnje“, saopštio je Jukom.\nJukom: Vulin da ne bude ministar u novoj Vladi zbog govora mržnje i diskriminacije\nKomitet pravnika za ljudska prava – Jukom pozvao je mandatarku za sastav Vlade Anu Brnabić da izostavi iz predloga budućih ministara Aleksandra Vulina, dosadašnjeg ministra odbrane.\nKako su naveli u svom saopštenju, Aleksandar Vulin je kontinuirano u toku svog mandata ministra odbrane, i intenzivno u toku razgovora Beograda i Prištine, javno nazivao Albance “Šiptarima” i vređao dostojanstvo albanske nacionalne manjine.\nJukom pozvao Anu Brnabić da ne postavi Vulina za ministra\nKomitet pravnika za ljudska prava – Jukom pozivao je mandatarku za sastav Vlade Anu Brnabić da izostavi iz predloga budućih ministara Aleksandra Vulina, dosadašnjeg ministra odbrane.\nKako su istakli, Aleksandar Vulin je kontinuirano u toku svog mandata ministra odbrane, i intenzivno u toku razgovora Beograda i Prištine, javno nazivao Albance „Šiptarima“ i vređao dostojanstvo albanske nacionalne manjine.


Bolji uslovi za investicije u devet gradova i opština u Srbiji uz podršku Evropske unije – In Medija\nBolji uslovi za investicije u devet gradova i opština u Srbiji uz podršku Evropske unije\nBeograd,31.12.2020. Uslovi za nove investicije su značajno unapređeni u devet lokalnih samouprava u Srbiji uz podršku Evropske unije (EU) koja je preko programa EU PRO podržala projekte razvoja poslovne infrastrukture sa 4,5 miliona evra. Projekti koji su realizovani u Bojniku, Kragujevcu, Paraćinu, Priboju, Smederevu, Sokobanji, Svilajncu, Šapcu i Užicu doprineli su boljem poslovnom ambijentu i uslovima za privlačenje investicija, a time i povećanju broja zaposlenih i životnog standarda građana.\n„Evropska unija pruža podršku ekonomskom razvoju Srbije posebno jačanjem konkurentnosti na lokalnom nivou i to u manje razvijenim delovima zemlje. Stvaranje povoljnog poslovnog okruženja je ključna komponenta strategije EU, a ovo je dugoročna investicija koja se će se vratiti kroz otvaranje novih radnih mesta i mogućnosti za ekonomski rast. Konačno, na ovaj način se doprinosi i zaustavljanju ekonomskih migracija jer će građani imati mogućnost zaposlenja, ali i pristup uslugama u mestima u kojima žive. Evropska unija znači veći napredak i bolji kvalitet života. Zato mi kontinuirano pružamo konkretnu pomoć građanima Srbije stvarajući nove mogućnosti posebno u ovom ekonomski i društveno teškom vremenu”, rekao je šef Delegacije Evropske unije u Srbiji, ambasador Sem Fabrici.


Vesti online / Sport / Fudbal / Tavamba i Degenek u idealnom timu 20. kola šampionata Saudijske Arabije (FOTO)\nTavamba i Degenek u idealnom timu 20. kola šampionata Saudijske Arabije (FOTO)\nBivši štoper Crvene zvezde je bio najbolje ocenjeni defanzivac 20. kola šampionata Saudijske Arabije.\nNa specijalizovanom sajtu ‘Sofascore’ su uz Degeneka u defanzivi bili Benlamri i Alamri.\nMiloš Degenek je imao ocenu 7.6 u 20. kolu prvenstva Saudijske Arabije u kom je njegov Al Hilal rezultatom 4:1 porazio Al Kadisijah. Sem njega, iz redova Al Hilala je u najboljem timu kola bio i Bafetambi Gomis koji je postigao jedan gol i imao dve asistencije u pobedi svog tima.\nKad su poznata imena u pitanju, sa ocenom 8.3 u timu kola bio je i bivši napadač Partizana, Leandre Tavamba.\nIdealan tim 20. kola šampionata Saudijske Arabije\nFK Al Tavun\nFUDBAL Priznanja za Muslina i bivšeg igrača Partizana\nFUDBAL Tavamba je u Beogradu i ima neobičan imidž


Popović: Epidemiološka situacija pogoršana ali stabilna\nPredsednik opštine Gračanica Srđan Popović izjavio je večeras nakon sednice Кriznog štaba da je epidemiološka situacija na teritoriji ove lokalne samouprave pogoršana ali da je stabilna.\nPopović je pozvao meštane na disciplinovano i odgovorno ponašanje kao i pridržavanje preporuka Кriznog štaba i zdravstvenih institucija.\n„Epidemiološka situacija se komplikuje i na teritoriji opštine Gračanica. Ogromnim naporima koje ulažemo zajedno sa zdravstvenim sistemom ona je za sada pod kontrolom i održavamo je stabilnom. Molim stanovništvo da najozbiljnije shvati trenutnu situciju i trud koji ulažemo da sačuvamo zdravlje svakog našeg građanina. Budite odgovorni poštujte mere i svaku vrstu društvenih aktivnosti svedite na najmanju moguću meru", naveo je Popović.\nU saopštenju se dodaje da građani treba da izbegavaju okupljanja, te da se jave najbližoj kovid ambulanti u slučaju pojave prvih simptoma koji ukazuju na infekciju kovid-19.\n19.09.2021 Jelena Đoković posetila manastir Gračanicu (562)\n19.09.2021 ’’Novaku ću preneti da mu je lepa domovina’’ (280)


Voša bira novog predsednika i upravu 27. maja | Novosadski informativni portal 021\nTom prilikom skupština će odlučiti o predsedniku ovog klupskog tela, predsedniku FK Vojvodina, kao i o članovima Upravnog i Nadzornog odbora.\nIzglasaće se i direktor kluba, kao i izbor predsednika i članova komisija za Status, a biće usvojen i program rada kluba za period od 2022. do 2026. godine.\nAktuelni predsednik Dragoljub Šamardžić povući će se sa te pozicije, a prema nezvaničnim saznanjima, njega bi trebalo da zameni sadašnji predsednik OK Vojvodina i predsednik kompanije "Energotehnika Južna Bačka" Dragoljub Zbiljić.\nNovi saziv Skupštine FK Vojvodina izabran je u četvrtak.\n21.05.2022\t• 21:19\nEno, Roman Abramovic vise nije vlasnik Celzija, neka dodje u Vosu da sa njom napravi dobre rezultate. A i neka udeli koju kintu ovim lesinarima sto se motaju oko kluba, cisto da imaju koju stotinu hiljada evra da ne moraju mnogo da se znoje i da rade.\n21.05.2022\t• 18:05\n20.05.2022\t• 20:04\nLugonja,cvijasavkovic,smesno pa oni nemaju pojma o fudbalu a i devedeset posto ostalih,e moja vso sta si docekala uzas,propast.


MRŽNJA ESKLAIRA: Presuda srpskim liderima u CG će izazvati građanske sukobe | Vesti Dana\nMRŽNJA ESKLAIRA: Presuda srpskim liderima u CG će izazvati građanske sukobe\nmaj 9, 2019 maj 9, 2019 by\nVisoki funkcioner i član Predsedništva Srpske desnice Mihailo Janjić današnju presudu za pokušaj terorizma na dan parlamentarnih izbora 16. oktobra 2016. godine, u kojoj su osuđeni i lideri Srba u Crnoj Gori nazvao sramnom i nelegitimnom.\n“Nisu danas osudili samo Andriju Mandića i Milana Knežević, danas su osudili svaku borbu za pravo i dostojanstvo života Srba u Crnoj Gori. Današnja presuda produkt je decenijske mržnje usmerene protiv srpskog naroda koji živi na ovom prostoru” rekao je Janjić.\nOn je takođe dodao da je ova presuda nelegitimna jer se sudilo po mafijaškim i banditskim a ne pravnim i zakonskim principima.\n“Sudstvo u Crnoj Gori ne samo da je izgubilo svoj legitimitet koji se temelji na pravnim i zakonskim principima, ono je danas dobilo i novi koji se isključivo gradi na mafijaškim i banditskim metodama donošenja presuda.\nZna se dobro da niti je presudu pisala Suzana Mugoša, niti je optužnicu podigao nesrećni Milivoje Talik Katnić, već Beba Popović i braća Đukanović.”\n“Plašim se da se sada sprema nikada jači udar na Srpsku pravoslavnu crkva koja je i najjači bedem odbrane srpskog nacionalnog identiteta, ali znajući ponosni narod Crne Gore koji će se odupreti toj sili zla, lično sa saborcima iz Srpske desnice stavljamo se na raspolaganje predsojećoj borbi” zaključio Mihailo Janjić funkcioner Srpske desnice.\nĆEBE NA BETONU: Profesor štrajkuje glađu ispred škole zbog otkaza (FOTO)\nU migrantskom kampu blizu EU parlamenta izbile tuberkuloza, malarija i šuga!


Detalji o svakoj od pet vakcina protiv korone između kojih možete da birate | Astro sajt\nHome Izbor Slider Zdravlje Detalji o svakoj od pet vakcina protiv korone između kojih možete da birate\nDetalji o svakoj od pet vakcina protiv korone između kojih možete da birate\n“Jednostavno je hemijski nemoguće da RNK vakcina menja naš DNK. RNK je takva da ne ulazi u jedro gde je naš DNK. RNK vakcina ima te modifikacije da prosto izgleda najnormalnije kao naša RNK. Sastojci te RNK su iste baze od kojih naše ćelije prave našu sopstvenu RNK. U pitanju je samo redosled četiri slova koja se koriste za šifrovanje proteina.”\nVakcina Sputnjik V izdvaja se jer se za prvu (rAd5) i drugu (rAd26) dozu vakcine koriste dva različita adenovirusna vektora. Po svemu sudeći, to omogućava prevazilaženje problema povezanih sa mogućim prisustvom već postojećeg imuniteta na ove vektore čoveka, naglašavaju analitičari. Direktor ruskog Naučno-istraživačkog instituta za epidemiologiju i mikrobiologiju “Gamaleja” Aleksandar Gincburg saopštio je ranije da 85 odsto dobrovoljaca koji su primili vakcinu Sputnjik V nisu imali nikakva neželjena dejstva, dok su ostali imali crvenilo na mestu ubrizgravanja vakcine i blagu glavobolju koja je prošla u toku od 24 sata, kao i temperaturu do 38 stepeni tokom dva dana.\n“Uz dva adenovirusa u dve doze ruske vakcine imunitet treba da bude i duži i jači. Dakle, posle nje bi trebalo da duži period budemo vrlo otporni na koronu”, objasnila je dr Ana Gligić.\n“Naši rezultati pokazuju da vas ova vakcina može sprečiti da se razbolite, može sprečiti i ozbiljnu bolest. Oni ne pokazuju da vas ova vakcina može sprečiti da privremeno prelazno nosite virus i zarazite druge”, priznao je Tal Zaks, jedan od medicinskih stučnjaka iza vakcine.


Pljevlja proteruju kralja Petra Karađorđevića - 19.05.2018, Sputnik Srbija\nGroznica istorijskog revizionizma, koja godinama opsijeda aktuelne crnogorske vlasti, nakon decenija zaobilaženja stigla je i u Pljevlja. Tako je prvi čovjek... 19.05.2018, Sputnik Srbija\nanalize i mišljenja, vesti, svet, balkanske igre bez granica, region\n15:08 19.05.2018 (Osveženo: 03:48 26.08.2021)\nCC0 / Javno vlasnistvo / Krunisanje kralja Petra I Karađorđevića 21. septembra 1904.\nCC0 / Javno vlasnistvo /\nGroznica istorijskog revizionizma, koja godinama opsijeda aktuelne crnogorske vlasti, nakon decenija zaobilaženja stigla je i u Pljevlja. Tako je prvi čovjek Opštine Pljevlja Mirko Đačić objelodanio da bi uskoro „konačno“ na dnevni red mogla doći i inicijativa da glavna ulica u tom gradu koja nosi ime kralja Petra dobije drugi naziv.\nOtkrivajući svoju zamisao, Đačić najavljuje da je prvobitno u planu rekonstrukcija Ulice kralja Petra, nakon čega bi, smatra on, trebalo inicirati i promjenu njenog naziva.\n„Redosled poteza trebalo bi da bude sledeći: planiramo vrlo brzo da počnemo radove, izabran je izvođač, sačekaćemo propisani rok za žalbe. Kada se završe radovi, trebalo bi povesti proceduru kroz široku akciju da se pronađe adekvatan naziv za glavnu ulicu, kojim bi svi Pljevljaci bili zadovoljni“, kazao je Đačić.\n29 Decembar 2017, 12:17\nZa istoričara dr Aleksandra Stamatovića, inicijativa predsjednika Opštine Pljevlja Mirka Đačića o preimenovanju glavne ulice u Pljevljima koja nosi ime po kralju Petru Prvom Karađorđeviću ne predstavlja nikakvu novinu. Ona se, kako ocjenjuje, samo uklapa u „toliko puta već viđeni scenario promjene identiteta Crne Gore i brisanja svega srpkog što je u njoj“.\nStamatović, ipak, objašnjava da je ovu problematiku prije svega potrebno sagledati kroz dva aspekta, prvog koji je uži i politički, i šireg i globalnog, koji je identitetski.\n„U užem političkom smislu, Đačić šalje poruku pred lokalne izbore u Pljevljima ne bi li se odobrovoljilo biračko tijelo pripadnika muslimanske i albanske manjine, šaljući poruku da se u Crnoj Gori raskrstilo sa svime što je srpsko. To je logika koja se svodi na jednu prilično smiješnu i dubioznu relaciju koja kaže da je nova i rekonstruisana ulica ujedno i novi početak nečega ljepšeg, modernijeg, uređenijeg i naprednijeg, što bi u globalnom smislu bilo proširenje ideje dvadesetprvomajske Crne Gore. Dok je staro i nazadno i sve ono što ostaje iza nas, dakle za stare generacije a ne za nove, bilo sve što je srpsko“, kaže Stamatović.\nIstovremeno, sagovornik Sputnjika objašnjava i da se promjena naziva ulice može tumačiti i u užem istorijskom kontekstu, odnosno, kontekstu identiteta. Ona, kako precizira, „označava potrebu učvršćivanja crnogorskog identiteta u pljevaljskom kraju, koji je u Pljevljima, slikovito rečeno — tanak i neubjedljiv“.\n„Pljevlja su tek krajem 1912. godine oslobodila zajednički jedinice srpske i crnogorske vojske od Turaka u Prvom balkanskom ratu. Tek poslije niza diplomatskih peripetija, konačnim razgraničenjem u novembru 1913. godine, pljevaljski kraj je definitivno pripao crnogorskoj državi. Bio je faktički u njoj svega nepune tri godine, s obzirom na činjenicu da su Pljevlja okupirale austrougarske trupe 7. januara 1916. godine, da bi potom krajem novembra 1918. godine formalno i pravno nestalo crnogorske države“, podsjeća naš sagovornik. On dalje objašnjava da je ulaskom pljevaljskog kraja u Narodnu Republiku Crnu Goru poslije pobjede komunista u ratnoj revoluciji 1945. godine, u narednim decenijama izvršeno intenzivno „pocrnogorčavanje“ ovoga kraja tradicionalne stare Hercegovine.\n„Bez obzira na to, na referendumu 2006. godine opcija opstanka u zajedničkoj državi sa Srbijom odnijela je u Pljevljima pobjedu, a u poslednja dva popisa, broj Srba i onih koji govore srpskim jezikom je značajno dominantniji od onih koji se izjašnjavaju kao Crnogorci“, ističe Stamatović.\nStamatović takođe podsjeća da najavljena inicijativa ima i svoj duboko simbolički smisao jer je kralj Petar Prvi Karađorđević prepoznat kao kralj oslobodilac i ujedinitelj.\n„Petar Prvi Karađorđević je, dakle, sinonim ne samo srpskog već i jugoslovenskog oslobođenja, i takođe srpskog i jugoslovenskog ujedinjenja, što je po svemu antipod sadašnjoj dukljansko-montenegrinskoj ideologiji savremene Crne Gore i njene suštine, odnosno, suštine dvadesetprvomajske Crne Gore po kojoj ulica i treba da dobije ime“, smatra Stamatović.\n21 Decembar 2017, 14:18\nNa kraju razgovora za Sputnjik, naš sagovornik je prokomentarisao i fenomen istorijskog revizionizma koji je od 2006. naglašeno prisutan u Crnoj Gori. On objašnjava da je „prekrajanje istorije, promjena školskih programa i udžbenika istorije, kao i promjene datuma i naziva ulica, uvijek značila i značiće obračun vladajuće elite i vlasti sa suštinom neke druge vlasti i njenih pregnuća i postignuća“.\n„Ovaj čin gradonačelnika Đačića treba shvatiti u širokom spektru radnji i htjenja sadašnje države Crne Gore i državne vlasti i njene ideologije da poništi sve ono što je u Crnoj Gori shvaćeno najprije u širem kontekstu kao srpsko i ujediniteljsko, a onda zatim kao rusko, i konačno najšire — kao slovensko i pravoslavno“, kaže Stamatović, dodajući da ovo nije ni prvi ni poslednji takav postupak.\nOn se ipak nada da će na predstojećim lokalnim izborima u Pljevljima izgubiti politička opcija koju predstavlja gospodin Đačić, te da ova inicijativa neće ni zaživjeti.


Barsa lako sa Žalgirisom za povratak na prvo mesto NOVA portal\nBarsa lako sa Žalgirisom za povratak na prvo mesto\nKošarka Autor:Dušan Marković04. dec. 202021:21 > 23:06\nKošarkaši Barselone savladali su kao gosti ekipu Žalgirisa sa 73:62 (17:14, 22:19, 16:15, 18:14) u 12. kolu Evrolige čime su preuzeli prvo mesto na tabeli\nUtakmicu u Kaunasu je obeležio povratak kući trenera Barse Šarunasa Jasikevičijusa koji je prethodnih pet godina trenirao kub za koji navija od malih nogu, ali na parketu nije bilo puno emocija jer su gosti dozvolili litvanskom velikanu samo jedno vođstvo, krajem prve četvrtine.\nBarselona je posle iznenađujućeg poraza od Asvela u prošlom kolu upisala osmu pobedu u poslednjih devet mečeva, a Katalonce su do trijumfa vodili Brendon Dejvis sa 16 i Majk Kjurik sa 15 poena, dok je Nikola Mirotić dodao devet.\nU ekipi Žalgirisa Rokas Jokubatis je meč završio sa 15 poena, dok su Hejs i Lovernj dodali po deset. Barselona je preuzela vodeće mesto na tabeli sa devet pobeda i dva poraza, dok je Žalgiris trenutno na 11. mestu sa pet pobeda i sedam poraza.


An honor guard raises the NATO flag in front of the Macedonian government in Skopje, February 12, 2019. REUTERS/Ognen Teofilovski\nUspjeli smo da se sa sporednog balkanskog koloseka, na kome smo čekali decenijama, vratimo na glavni autoput ka Evropi, poručio je premijer Sjeverne Makedonije Zoran Zaev pred Vladom u Skoplju gdje je danas podignuta NATO zastava.\nOn je zahvalio svima koji su doprinijeli da Sjeverna Makedonija dođe na ulazna vrata NATO-a.\nU međuvremenu, parlament Slovenije je danas na vanrednoj sednici ratifikovao Protokol o pristupanju Makedonije u NATO-u, a prije glasanja poslanicima se obratio predsjednik makedonskog Sobranja Talat Džaferi, koji boravi u zvaničnoj posjeti ovoj zemlji. Time je Slovenija, poslije Grčke, postala druga članica Alijanse koja je ratifikovala Pristupni protokol.\nKao što su javili albanski mediji, Protokol za članstvo Makedonije u NATO-u već je dobilo zeleno svjetlo u Zakonodavnoj parlamentarnoj komisiji, a za četvrtak je zakazana i plenarna sjednica parlamenta o ovom pitanju.\nKada Protokol ratifikuju parlamenti svih 29 zemalja NATO-a, onda Sjeverna Makedonija i zvanično postaje 30. članica Alijanse.


Kao što je i bilo najavljeno prethodne sedmice, u ponedeljak je počela rekonstrukcija Radničke ulice u Karađorđevom naselju u MZ Stara Čaršija. Prva faza, koja obuhvata izgradnju i zamenu vodovodne linije i priljučaka je u punom jeku i trenutno je urađena polovina planiranih radova, potvrdili su nadležni iz JKP "Vodovod".\nPrema rečima Saše Đokića, rukovodioca JKP "Vodovod", ekipe ovog preduzeća do sada su uradili oko 270m vodovodne linije od predviđenih 600m. On je takođe istakao da je zadovoljan dinamikom radova.\n"Ulica je uska, a problem predstavljaju podzemne instalacije, gasne, telefonske, kao i stara vodovodna linija, tako da mogu da kažem da smo zadovoljni i da sve teče po planiranom planu i programu", rekao je Đokić.\nIako je bilo najavljeno, Radnička ulica nije zatvorena za saobraćaj i u toku trajanja radova saobraćaj se odvija otežno ali se vozila propuštaju.\n"Moraćemo da zatvorimo ulicu kada se sa radovima budemo približili raskrsnici Radničke i Radmila Aranđelovića jer je ona u tom delu najuža, i očekujem da će totalna obustava saobraćaja trajati dan ili dva", napomenuo je Đokić.\nDa podsetimo, nakon što JKP "Vodovod" završi pomenute radove, pristupiće se kompletnoj rekonstrukciji kolovoza u Radničkoj ulici takođe u dužini od oko 600m. Radove, čija je vrednost procenjena na oko 10 miliona dinara, finasira lokalna samouprava.


„Mega“ protiv „Strazbura“ u Sremskoj Mitrovici – RTV Centar Srem\n10/01/2017 rtvcentarsrem Društvo, Sport, Sremska Mitrovica, Vodimo Vas 0\nKošarkaši Mega Leksa sutra 11. januara od 18:30 časova nastavljaju takmičenje u Košarkaškoj Ligi šampiona, kada će u Sremskoj Mitrovici dočekati francuski Strazbur. Karte za meč 12. kola D grupe Lige šampiona su već u prodaji po ceni od 300 dinara za tribine i mogu se kupiti u periodu od 8 do 22 časa u kafiću Pinki u okviru hale, kao i na blagajni na dan utakmice.\nDejan Milojević na ovom meču zbog povrede ruke neće moći da računa na Marka Tejića, kao ni na Radovana Đokovića.\nTrener Mega Leksa ističe da je ekipa radila kvalitetno na treninzima:\n– Očekuje nas meč sa Strazburom koji je vrlo kvalitetna i iskusna ekipa. Imamo vrlo malo vremena za odmor posle meča sa Zvezdom, gde smo pokazali da smo u usponu forme. Radili smo kvalitetno na treninzima i ja se nadam da ćemo uspeti to da naplatimo, da zabeležimo pobedu koja bi nam produžila nadu za plasman u narednu fazu takmičenja,\nU pauzama o toku utakmice, u gledalište će iz specijalne sportske puške biti ispucavane majice kompanije Roda a tri gledaoca koja uhvate šarene majice, u poluvremenu će se takmičiti u šutiranju sa pola terena za vrednu nagradu – plazma TV, poklon kompanije Roda. I na meču protiv Strazbura će biti nastavljeno sa projektom „Mega Experience“ u okviru kog su gosti kluba mladi i talentovani Mitrovčani.\nMega Leks i Strazbur su se sastali u 5. kolu kada je francuska ekipa na svom terenu slavila sa 68:59. Na tabeli grupe D Strazbur je na deobi trećeg mesta sa skorom 7-4 dok je Mega zabeležila 3 trijumfa u 11 mečeva.\nRade Zagorac ističe da Mega dočekuje jednu od najboljih ekipa u Ligi šampiona:\n– Dočekujemo jednu od najboljih ekipa u celom takmičenju, po mom mišljenju. Iza nas je dobra utakmica protiv Crvene zvezde. Trudićemo se da energetski dobro pariramo, na papiru snažnijem protivniku, i da pokušamo da pobedimo,\nMeč Mega Leks – Strazbur je zakazan za sredu 11. januar od 18:30 časova u hali PSC Pinki u Sremskoj Mitrovici. Karte za meč su puštene u prodaju po ceni od 300 dinara za tribine.


Medijska koalicija: Nezakonit konkurs Novog Kneževca - JUGPRESS\nOgraničivši pravo učešća samo na medije koji imaju sedište na teritoriji te opštine, Novi Kneževac je prekršio Zakon o javnom informisanju i medijima, kao i podzakonski akt – Pravilnik o o sufinansiranju projekata za ostvarivanje javnog interesa u oblasti javnog informisanja.\nPored toga, prekršene su odredbe Zakona i Pravilnika koje se tiču određivanja najmanjeg i najvećeg iznosa za koji se može aplicirati, izgleda obrazaca za prijavu i načina raspisivanja konkursa. Naime, Opština Novi Kneževac koristila je stare obrasce, a konkurs je objavila samo na opštinskom sajtu, ali ne i, kako zakon nalaže, u štampanom mediju dostupnom na teritoriji opštine.\nKako ni nakon reagovanja Koalicije novinarskih i medijskih udruženja Novi Kneževac nije uskladio konkurs sa Zakonom, Koalicija je odlučila da ne učestvuje u radu komisije za ocenjivanje projekata koji će se sufinansirati iz opštinskog budžeta.\nNovi Kneževac je, podsećamo, i prošle godine raspisao konkurs koji je sadržao nepravilnosti, ignorisao zahteve Koalicije novinarskih i medijskih udruženja da postupi po zakonu i čitav proces dodele sredstava sproveo potpuno netransparentno.\nKragujevac-Beograd-Novi Sad, 24. januar 2017.\nPoslovno udruženje asocijacije lokalnih i nezavisnih medija ‘’Lokal press’’


Veritas Technologies predstavio novo istraživanje | Domino magazin\nVeritas Technologies predstavio novo istraživanje\nKad je reč o uspešnom upravljanju informacijama, samo 40% organizacija ima visoke ocene, pokazuje novo Veritas-ovo istraživanje\nIT » Veritas Technologies predstavio novo istraživanje\nOrganizacije koje se mogu pohvaliti visokim performansama u upravljanju informacijama neprekidno vrše procene vrednosti i rizika svojih informacija, automatizuju i integrišu radne procese, kako bi upravljali podacima sa kraja na kraj i konstantno vršili nadzor nad podacima sa ciljem da otkriju aktivnosti koje odstupaju od šablona.\nVeritas Technologies, lider u oblasti informacionog menadžmenta, predstavio je danas novo istraživanje u kojem otkriva najbolje prakse za uspešno upravljanje informacijama (information governance, IG), omogućavajući organizacijama da izvuku maksimum iz svojih informacija, istovremeno umanjujući rizike i povezane troškove. Istraživanje je pokazalo da 94% organizacija poseduje zvanični program upravljanja informacijama, koji je u aktivnoj upotrebi ili je u nekoj od fazi planiranja. Uprkos tako visokom procentu, samo 40% njih se može pohvaliti visokim performansama kad je reč o upravljanju informacijama.\nU saradnji sa poznatom istraživačkom kućom Ipsos, kompanija Veritas je uzorkovala globalni presek profesionalaca iz oblasti IT-a, bezbednosti i prava, iz 481 organizacije, sa ciljem da odredi koje alate i taktike su u upotrebi i koliko se uspešno pokazuju u upravljanju informacijama. Ova najnovija Veritasova studija usledila je posle Global Databerg izveštaja i Indeksa genomike podataka, koji su otkrili da se zbog “eksplozije” informacija organizacije suočavaju sa težim situacijama. Ova dva prethodna istraživanja otkrila su nam da čak 85% svih informacija koje organizacije čuvaju i obrađuju čine takozvani “tamni” podaci (nepoznate vrednosti) ili podaci koji su udvojeni, zastareli ili trivijalni, i da je 41% svih uskladištenih podataka ustajalo (tj. nije im pristupano u protekle tri godine).\n“Kako organizacije usvajaju mentalitet sakupljača (“sačuvaj sve”), podaci niske vrednosti se natalože u terabajtima, možda čak i petabajtima, a postaje sve teže pronaći informacije kad su one potrebne, kao i zaštiti svoje osetljive informacije” – kaže Ben Gibson, direktor marketinga u kompaniji Veritas. “Iz tih razloga, kao i zbog regulatornog okruženja koje se sve brže menja i usložnjava, menadžment rizika je prvi razlog što organizacije investiraju u “IG programe” (programe upravljanja informacijama).”\nNajveći broj usvojenih alata i taktika je nasleđe “sačuvaj sve” pristupa\nIstraživanje je otkrilo da kad organizacije odluče da investiraju u neki od IG programa, suočavaju se sa mnoštvom različitih pristupa koji im se nude. Od 18 alata obuhvaćenih istraživanjem (počev od arhivatorskih rešenja, preko eDiscovery, pa do analize podataka itd.) i 14 taktika (uključujući izradu politika, povraćaja i obuka), svi su dosegli stepen usvojenosti od 60% i više.\nOd svih ovih alata i taktika, nekoliko njih se u pogledu zastupljenosti izdvaja širom ispitivanih organizacija. Kad je reč o alatima, 87% ispitanika obuhvaćenih istraživanjem usvojilo je arhiviranje datoteka, a samo jedan procentni poen manje primenjuje arhiviranje e-mailova, što su zapravo alati i tehnologije prvobitno razvijeni da pomognu organizacijama u optimizovanju skladištenja podataka, kako bi se ispratio rapidni rast obima podataka. Sa stanovišta taktika, 88% organizacija izdaje svoje zvanične politike korišćenja podataka, a 84% podučava zaposlene najboljim IG praksama. Obe taktike zahtevaju posvećenost i trud od korisnika, umesto da su automatizovani procesi, tako da je njihova realna primenjivost u praksi niža od očekivane u vremenu u kojem obim podataka raste stopom od 39% godišnje.\nUzimajući u obzir široku rasprostranjenost primenjenih IG alata i taktika, uzorak ispitanika je podeljen na dva segmenta prema efektivnosti IG programa svake od organizacija kojima pripadaju, te su podvrgnuti daljim ispitivanjima. Zanimljivo je što je analiza utvrdila značajne razlike između alata i taktika koje koriste organizacije s niskim (60% ukupne populacije) i one sa visokim performansama kad je reč o upravljanju informacijama.\n“Odlikaši” znaju vrednost svojih podataka\nVisoko ocenjene organizacije po pitanju upravljanja informacijama su pokazale da pridaju veliku pažnju razumevanju tipova podataka koje skladište i njihovoj relativnoj vrednosti. U istraživanju je otkriveno da 72% organizacija “odlikaša” sprovodi ispitivanje po tipu datoteke kako bi se sprečilo nagomilavanje datoteka koje nisu kritične za poslovanje, pa samim tim i imaju manju vrednost za organizaciju. Sa druge strane 29% organizacija lošijih ocena primenjuje tehniku ispitivanja tipa datoteke. Slično je i sa utrulelim podacima – 66% organizacija sa visokim ocenama meri procenat ROT podataka (redundantnih, zastarelih, trivijalnih). Dodatno, 62% odlikaša pridodaje ocenu rizičnosti podacima koje skladište, ali samo 29% organizacija sa lošim ocenama performansi primenjuje ovu dobru praksu.\n“Odlikaši” bolje kontrolišu rast količine podataka\nUzevši u obzir tipove alata i taktika koje su u većoj primeni kod “odlikaša”, nije iznenađenje to što su ove organizacije 39% bolje u brisanju podataka bez ikakve vrednosti i 38% bolje u određivanju vrednosti pojedinačnih podataka. U proseku su visoko ocenjene organizacije 36% bolje od organizacija s lošijim rezultatima, kad je u pitanju kontrolisanje rasta obima podataka.\nSvi su identifikovali da je umanjenje rizika najviši prioritet za investiranje u IG program. “Odlikaši” su 22% bolji u planskom umanjenju rizika i znatno bolji u zaštiti svoje organizacije od potencijalnih gubitaka u produktivnosti i finansijskih gubitaka koji se direktno dovode u vezu sa rastom količine informacija.\nNa posletku, deluje da što je veći stepen uvida u vrednost podataka kojima organizacije raspolažu, to njeno delovanje može biti proaktivnije i oporavljanje od posledica štetnog događaja brže, a organizacije su efektivnije u smanjenju rizika koje donosi eksplozija informacija.\n“Upravljanje Informacijama je brzorastući prioritet za većinu organizacija širom sveta,” ocenio je Šon Pajk (Sean Pike), programski direktor IDC-a zadužen zai sledeću generaciju bezbednosti podataka, eDiscovery i upravljanje informacijama. “Eksplozija informacija je stvorila neodbranjivo rizično okruženje. Organizacijama širom sveta Veritas asistira u određivanju najboljih praksi za pročišćavanje i smanjenje količine njihovih podataka. Tako što razvija radno okruženje za određivanje vrednosti podataka, ustanovljava i nameće primenu politika za rad sa podacima, a i tako što se pobrine da šira organizacija bude usaglašena u cilju smanjenja uticaja rizika po informacije koje je nemoguće u potpuno eliminisati, Veritas omogućava svakoj organizaciji da napravi svoju repliku taktika koje su učinile da organizacije visokih performansi iz ovog novog Veritasovog istraživanja budu toliko efektivne.”\nFacebook će vas pratiti


PREDSTAVNICA NDI GORDANA VUČINIĆ POSJETILA „DAMAR OMLADINE“ | Visoko\nU ponedjeljak u prostorije Udruženja „Damar omladine“ stigla je i predstavnica Nacionalnog demokratskog instituta iz Banjaluke gospođa Gordana Vučinić.\nCilj posjete bio je razgovor o mogućnosti finansiranja novog projekta Udruženja „Damar omladine“ kojim bi se pokušao riješiti veliki problem našeg grada – nepropisno parkiranje i nedostatak javnih parking površina.\nOvom posjetom je naše udruženje dokazalo da je najbolji predstavnik naše općine u oblasti civilnog sektora. Iskreno se nadamo da će ovaj problem općine Visoko biti prepoznat kao jedan od većih problema koje treba rješavati.\nMoramo spomenuti da je Nacionalni demokratski institut (NDI) neprofitna, nepristrasna nevladina organizacija koja odgovara na težnje ljudi širom svijeta da žive u demokratskim društvima koja priznaju i promovišu osnovna ljudska prava.\nOd osnivanja 1983. godine, NDI sa svojim lokalnim partnerima radi na pružanju podrške u jačanju demokratskih institucija i praksi, jačajući političke partije, građanske organizacije i parlamente, štiteći izbore, promovišući učešća građana, otvorenosti i odgovornosti vlasti.\nSa uposlenicima i političkim ekspertima iz više od 100 zemalja, NDI ujedinjuje pojedince i grupe u razmjeni ideja, spoznaja, iskustava i ekspertize. Partneri su izloženi najboljim praksama međunarodnog demokratskog razvoja, koje se mogu prilagoditi potrebama njihovih zemalja.\nNDI-jev multinacionalni pristup jača poruku da, iako ne postoji samo jedan demokratski model, sve demokratije dijele neke osnovne principe.\nRad NDI-ja podržava principe sadržane u Univerzalnoj deklaraciji o ljudskim pravima.\nTakođer promoviše razvoj institucionalizovanih kanala komunikacije između građana, političkih institucija i izabranih zvaničnika, te jača njihovu sposobnost da poboljšaju kvalitet života svih građana.


Ozloglašeni trgovac drogom uhapšen u Kolumbiji\nDairo Antonio Usuga "Otoniel" David okružen vojnicima nakon hapšenja. (Foto: Kolumbijske vojne snage/Rojters)\nBezbjednosne snage u Kolumbiji uhapsile su jednog od najvećih trgovaca drogom u zemlji, koji je više od deceniju uspješno izbjegavao hapšenje podmićivanjem državnih zvaničnika i saradnjom sa borcima i ljevice i desnice, prenosi agencija AP.\nKolumbijski predsjednik Ivan Duke uporedio je hapšenje Daira Antonia Usuge sa privođenjem Pabla Eskobara prije tri decenije.\nUsuga, poznat po nadimku Otoniel, navodni je lider Zalivskog klana (Gulf Clan), čija je vojska ubica terorisala veći dio sjeverne Kolumbije da bi preuzela kontrolu nad rutama za krijumčarenje kokaina, kroz džungle do Centralne Amerike i Sjedinjenih Država.\nDugo se nalazio na spisku najtraženijih begunaca američke Uprave za borbu protiv narkotika (DEA) koja je nudila nagradu od 5 miliona dolara za njegovo hapšenje.\nPrvi put je optužen 2009. godine, u federalnom sudu u Njujorku, po optužbama za trgovinu drogom i navodno pružanje pomoći jednoj ekstremno-desničarskoj paravojnoj grupi koju je američka vlada označila terorističkom organizacijom.\nProtiv Usuge su kasnije podignute optužnice u federalnim sudovima u Bruklinu i Majamiju za krijumčarenje najmanje 73 tone kokaina između 2003. i 2014. godine kroz zemlje kao što su Venecuela, Gvatemala, Meksiko, Panama i Honduras.\nTakođe je bio u više gerilskih grupa, a nedavno je tvrdio da je lider Samoodbrambenih snaga Kolumbije.\nVlasti su saopštile da su obavještajni podaci, koje su proslijedile Sjedinjene Države i Britanija, doveli više od 500 vojnika i pripadnika kolumbijskih specijalnih snaga do Usuginog dobro obezbjeđenog skrovišta u džungli.\nUsuga je bio pripadnih ljevičarskih, a zatim i desničarskih gerilskih snaga. Odbio je da se razoruža kada su gerilci potpisali mirovni sporazum sa vladom 2006. godine, a zatim je postao dio kolumbijskog podzemlja i pokrenuo operacije u stratetškom regionu Zaliv Urabe u severnoj Kolumbiji, gdje se nalazi jedna od glavnih ruta za trgovinu drogom.


Srbija Lezbejka žene zainteresovani za zabavljanje dejt, Dejting-Sajt\nSrbija Lezbejka Žene Zainteresovani Za Zabavljanje Dejt\nDa li tražite partnera? Prelistajte profile u nastavku i možda naletite na svog idealnog partnera. Pošaljite poruku i dogovorite sastanak večeras. Naš sajt ima na 1000 registrovanih korisnika koji ne mogu da dočekaju da se upoznaju sa osobom kao Vi! Kreirajte svoj potpuno besplatan nalog sad


EKSPLOZIJA U LONDONSKOM METROU, policija potvrdila da je u pitanju teroristički napad - Nova Borba\nEKSPLOZIJA U LONDONSKOM METROU, policija potvrdila da je u pitanju teroristički napad\nNajmanje jedna osoba zadobila je opekotine lica u eksploziji u vozu londonskog metroa na stanici "Parsons grin". Sve druge povrede nastale u stampedu zbog opšte panika na stanici. Policija proglasila eksploziju "terorističkim incidentom".\n13.30 - Dvadeset dvoje ljudi primljeno je u londonske bolnice. Niko nije životno ugrožen, saopštila je Hitna pomoć.\n13.05 - Naprava koja je korišćena u napadu nije u potpunosti eksplodirala, objavio je Skaj njuz pozivajući se na neimenovane izvore.\n12.00 - Na stanici "Parsons grin" eksplodirala je bela plastična kofa, ali se ne još zna šta se u njoj nalazilo.\n11.30 - Komitet britanske vlade za hitna pitanja održaće popodne sastanak sa premijerkom Terezom Mej, prenosi Bi-Bi-Si.\nLondonska policija zvanično je proglasila "terorističkim incidentom" eksploziju u vozu na londonskoj metro stanici "Parsons grin". Tokom popodneva će biti održan sastanak Komiteta za hitna delovanja koji će voditi britanska premijerka Tereza Mej.\nOčevici koji su od eksplozije bili udaljeni samo nekoliko desetina metara govore o zapaljivoj kugli, koja je, koliko se za sada zna, ranila jednu osobu koja je zadobila opekotine lica. Sve druge povrede nastale su u stampedu koji je potom usledio pošto je na stanici u jugozapadnom Londonu nastala opšta panika.\nDelovi londonskog metroa su zatvoreni, a teško naoružana policija je na licu mesta.\nAP prenosi da je londonska policija saopštila da je "veći broj" ljudi povređen i da policijske snage zadužene za borbu protiv terorizma vode istragu.\nRojters navodi da je Mejova u saopštenju u kojem najavljuje sastanak Komiteta, poznatog kao "Kobra", navela da su joj "misli uz povređene u 'Parsons grinu' i spasilačkim službama, koje još jednom brzo i hrabro odgovaraju na teroristički incident".\nSkotland jard je saopštio da nema izveštaja o postojanju druge eksplozivne naprave, niti o čoveku sa nožem.\nNa fotografijama sa društvenih mreža vidi se kesa iz supermarketa sa belom kofom iz koje izbija plamen, kao i žice koje iz nje vire.\nOčevidac za Rojters navodi da su putnici iznenada začuli kako nešto huči i ugledali plamen kako hita ka njima, posle čega su krenuli da beže ka izlazu i gaze jedni druge, ali kaže da nije čuo pucanj nakon što je policija stigla na mesto incidenta.\n"Samo sam čuo kako nešto huči. Pogledao sam na gore i video ceo vagon obuhvaćen plamenom koji ide ka meni", rekao je taj očevidac i dodao da je voz bio krcat putnicima.\nU prekidu je saobraćaj u podzemnoj železnici između stanica "Erls kort" i "Vimbldon" pošto vozovi prolaze kroz stanicu u kojoj je došlo do incidenta.


Dan online - Drustvo: Napredak samo u širenju diskriminacije - 2018-06-30\nDrustvo U NVO LGBT FORUM PROGRES NEZADOVOLJNI OBILJEŽAVANJEM MJESECA PONOSA\nJokić Napredak samo u širenju diskriminacije\nCrna Gora ni ove godine nije obilježila Mjesec ponosa i potrudila se da ukaže na loš položaj LGBT osoba u našoj državi, kazala je predsjednica LGBT Foruma Progres Bojana Jokić. Ona navodi da je obilježavanje Mjeseca ponosa započelo sedamdesetih godina u SAD, protiv presije i torture koju je LGBTIQ zajednica trpjela od njujorške policije i saveznih vlasti generalno.\n– Što se tiče Crne Gore i Mjeseca ponosa, tišina je bila gromoglasna. Niti jedna državna institucija nije javno obilježila Mjesec ponosa, kroz isticanje zastave duginih boja, održavanje neke manifestacije, sastajanja sa predstavnicima LGBTIQ zajednice, pa čak ni uvažavanja ovog značajnog mjeseca za LGBTIQ zajednicu na bilo koji način. Umjesto toga, evidentirana je jasna zloupotreba LGBTIQ zajednice od strane pojedinih političkih subjekata, oštra i burna rasprava o Nacrtu zakona o životnom partnerstvu, nastavak širenja diskriminacije i govora mržnje po društvenim mrežama i brojni drugi problemi – istakla je Jokićeva.\nOna je navela da u Crnoj Gori ni ovog juna nije bilo parade ponosa, iako su gotovo sve zemlje u regionu koje imaju godišnje parade odlučile da svoje organizuju upravo tokom ovog mjeseca i tako ispoštuju simboliku Mjeseca ponosa i pridruže se globalnom talasu šarenog i veselog juna širom svijeta.\n– Bilo je i pozitivnih, pohvalnih i čak istorijskih momenata za LGBTIQ zajednicu tokom Mjeseca ponosa. Prije svega, u Crnoj Gori je objavljen prvi lezbijski roman „U svoja četiri zida”, crnogorske autorke Keti Radošević. Ovaj roman je prvi svoje vrste na prostoru Crne Gore i slobodno možemo da kažemo da predstavlja dio crnogorske kulturne i LGBTIQ istorije. Zatim, uloženo je dosta napora da se obezbijedi kontinuitet podrške za sve neophodne servise za LGBTIQ zajednicu, te sve druge programe koji su od velikog značaja. Zabilježena je i podrška Američkog ugla u Podgorici koji je tokom juna imao stalnu postavku literature i video sadržaja posvećenih Mjesecu ponosa, kao i jasne podrške Ambasade Sjedinjenih Američkih Država cjelokupnoj LGBTIQ zajednici kroz javna saopštenja. Dio aktera sa strane civilnog sektora je takođe doprinio stvaranju pozitivne atmosfere tokom Mjeseca ponosa, što takođe pozdravljamo – navela je Jokićeva.


Tanjug 20. maja 2022. 11:56\nBRISEL – Lideri EU rade na tome da 30. maja osnuju fond za obnovu Ukrajine, ali je i dalje nejasno kako će se on finansirati.\n„Trebalo bi uspostaviti platformu za rekonstrukciju Ukrajine koja će okupiti ukrajinsku vladu, države članice EU, kao i partnere, finansijske institucije i organizacije“, navodi se u nacrtu zaključaka lidera, prenosi Rojters.\nPlatforma će biti podržana „novim instrumentom solidarnosti EU koji kombinuje davanja na nivou EU i na nivou država članica“, navodi se u nacrtu, u kom se ne precizira da li novi „instrument solidarnosti EU“ znači i novo zajedničko zaduživanje njenih članica, prenosi britanska agencija.\nEvropska komisija predložila je u sredu da se uspostavi mehanizam grantova i zajmova neodređene veličine pod nazivom „Obnovi Ukrajinu“, po uzoru na postojeći fond EU za oporavak za koji su se države članice zajednički zadužile na tržištu.\n„Evropski savet pozdravlja napore uložene u cilju obezbeđivanja odgovarajućih mera konfiskacije, uključujući istraživanje opcija koje imaju za cilj korišćenje zamrznute ruske imovine za podršku obnovi Ukrajine“, navodi se u nacrtu, prenosi britanska agencija.


Čajetina : Prijem za prvoligaše – ZoomUe\nby Vesna Đurović · Published 28 априла, 2017 · Updated 28 априла, 2017\nČAJETINA-Predsednik opštine Čajetina Milan Stamatović, ugostio je rukovodstvo i košarkaše KK „Zlatibor“ Čajetina, povodom istorijskog uspeha koji su nedavno postigli. Plasmanom u najjači rang srpske košarke, KK “Zlatibor“ ostvario je najveći uspeh u skoro četiri decenije dugoj klupskoj istoriji, a Čajetina je po prvi put dobila prvoligaša u kolektivnom sportu.\nPredsednik se zahvalio sportistima i rukovodstvu kluba i tom prilikom, kapitenu je uručio zahvalnicu u ime opštine Čajetina.\n„Ulazak u Košarkašku ligu Srbije je istorijski uspeh za KK „Zlatibor“, želeo bih da čestitam igračima, stručnom štabu, sponzorima, navijačima i svim ljudima koji su podržali vašu borbu na putu ka uspehu. Ovo je rezultat vredan pažnje, ne samo za košarku u Čajetini, već i za Srbiju. Verujem da ovo predstavlja samo prvi, u nizu uspeha koji su pred vama. Ispred Opštinske uprave želim vam puno uspeha i sreće u budućem radu i takmičenjima“, rekao je Stamatović u svom obraćanju košarkašima.\nKošarkaški klub „Zlatibor“ uzvratio je prigodnim poklonom, pa je tako predsedniku opštine Čajetina uručena zlatna medalja i dres sa njegovim imenom. Predsednik KK“Zlatibor“ Rajko Pelverović, zahvalio se predsedniku Opštine i njenom rukovodstvu na podršci.\n„Zahvaljujem se lokalnoj zajednici jer je podržavala i pomagala našu nameru kako ove tako i prethodnih godina, kao i svima koji su prepoznali i podržali ovu našu borbu u istorijskom uspehu košarke u Čajetini“istakao je Pelverović.\nNakon prijema u opštini Čajetina, održana je i Svečana sednica kluba na kojoj su dodeljene zahvalnice kolektivima i pojedincima koji su dali svoj doprinos u ostvarivanju rezultata KK „Zlatibor“.\nTags: ČajetinaKK Zlatibor Čajetina\nNext story Opet u Niš (video)\nPrevious story Gradsko veće o obnovi fasada u Užicu


U TREBINJU IZVRŠENA DEZINFEKCIJA GRADSKIH SAOBRAĆAJNICA | Hayat.ba\nU TREBINJU IZVRŠENA DEZINFEKCIJA GRADSKIH SAOBRAĆAJNICA\nKomunalno preduzeće iz Trebinja izvršilo je jutros dezinfekciju gradskih saobraćajnica i pješačkih staza u ovom gradu kao preventivnu mjeru sprečavanja pojave koronavirusa, rekao je Srni direktor ovog preduzeća Nedeljko Lambeta.\nLambeta je rekao da su saobraćajnice dezinfikovane u skladu sa preporukama Gradskog štaba za vanredne situacije i Svjetske zdravstvene organizacije.\nKako je naveo Lambeta, dezinfekcija gradskih saobraćajnica i pješačkih staza, u Trebinju počela je jutros oko pola dva, a završena je prije 6 sati.\nČekamo sada od Gradskog štaba za vanredne situacije dalja uputstva. Ako bude bilo potrebno mi ćemo to ponavljati – rekao je Lambeta.\nPrema njegovim riječima, dezinfekcija je izvršena po ugledu na gradove u okruženju koji su također u skladu sa preporukama izvršili dezinfekciju gradskih ulica iz preventivnih razloga zbog situacije sa koronavirusom.


Roman Simović i Vadim Holodenko u Kolarčevoj zadužbini - Dan u Beogradu\nNaslovna » Izlasci » Muzika » Klasika » Roman Simović i Vadim Holodenko u Kolarčevoj zadužbini\nRoman Simović i Vadim Holodenko u Kolarčevoj zadužbini\nAh Neša 8. april 2019. Klasika Postavite komentar\nSlavni violinisita Roman Simović nastupiće uz pijanistu Vadima Holodenka na koncertu u subotu, 13. aprila od 20.00, u Velikoj dvorani Kolarčeve zadužbine.\nProgram konceta 13. aprila obuhvata dela Šimanovskog, Šuberta, Isaja, Prokofjeva i Sen-Sansa. Ulaznice su u prodaji na biletarnici Kolarca.\nOvo je poslednji koncert u tekućoj sezoni iz ciklusa „Kolarac tvoj svet muzike“ koji organizuje Centar za muziku Kolarčeve zadužbine.\nRoman Simović – ukratko\nBriljantna virtuoznost Romana Simovića, talenat koji pleni i bezgranična maštovitost u interpretaciji, vode ga na svetske pozornice kao što su Boljšoj sala Moskovskog konzervatorijuma, Marinski u Sankt Peterburgu, Rahmanjinova koncertna dvorana u Moskvi, Grand opera u Tel Avivu, Viktorija hol u Ženevi, Art centar u Seulu, Rudolfinum hol u Pragu i mnoge druge.\nStrings magazin opisuje Romana Simovića kao muzičara koji se izdiže iznad tehničkih potreba posla te on sam postaje sredstvo za potrebe muzike, dok ga Gardijan opisuje kao onog koji pokazuje zadivljujuću raznolikost u kompozicijama koje izvodi, a koje istovremeno oduzimaju dah.\nSimović je osvajao nagrade na brojnim međunarodnim takmičenjima. Veoma tražen kao umetnik, Roman Simović učestvuje i na brojnim festivalima.\nU sezoni 17/18 Roman Simović je objavio kompakt disk sa koncertima Čajkovskog i Glazunova sa orkestrom Marinskog i pod upravom Valerija Gergijeva za etiketu Mariinski, kao i Paganinijeva 24 kaprisa za LSO live label.\nVadim Holodenko – ukratko\nVadim Holodenko, dobitnik prestižne zlatne medalje i svih specijalnih nagrada na Četrnaestom međunarodnom pijanističkom takmičenju Van Kliburn Kliburn pojavio se kao jedan od muzički najdinamičnijih i tehnički najtalentovanijih izvođača svoje generacije, čije su interpretacije ocenjene kao „besprekorne, zanimljive i živahne, ali i nešto više: maštovite“ (Cleveland Plain Dealer).\nRazvio je međunarodnu karijeru širom Evrope, Azije i Severne Amerike. (danubeogradu.rs)\nTagoviizlasci klasika kolarac muzika proleće u beogradu roman simović vadim holodenko\nPrethodni Festival francuskog filma u Beogradu\nSledeći Prilikom upisa dece u prvi razred obavezna potvrda o vakcinaciji


Laguna - Transfixa - Svetlana Ivanović - Knjige o kojima se priča\n"Udahnula sam duboko i setila se saznanja koje mi je nekada davno, one poslednje noći bombardovanja, snažno rascepilo dušu i transformisalo čitav moj dotadašnji način razmišljanja: jedino što je u životu zaista važno jeste uložiti život u druge; koji fakultet imaš, kakav ti je stan, koja kola voziš, sa kim se družiš - to su stvari koje uopšte nisu vredne da zbog opsednutosti njima promašiš smisao života."\nDeluje neverovatno - preko trnja i blata, do zvezda! Moj jedini utisak o svemu ovome jeste da možda stvarno ništa nije realno, ali je sve moguće.\nKao što piše, priča prodornija og igle...\nTreba nam više ovakvih priča! Treba nam više informacija o ovakvim sudbinama. Rano sam pročitala Mi deca sa stanice Zoo i bila je lekovita. Nikada mi nije palo na pamet da se latim bilo kakve droge. Kažu da je do porodice, da se samo zanemarena deca upute u takve avanture, ali ova knjiga nam dokazuje da to nije tako.\nInspirativna priča o ženi koja je upala u ponor narkomanije, i uspela da se izvuče. Danas je ostvarena u ulozi majke, doktorke, osobe koja želi da pomogne onima koji su i dalje u tom paklu. Kako je jedno voljeno dete uopšte došlo u dodir sa drogom? Odličan roman, pogotovo za mlade ljude ili nekog čiji se voljeni bore sa problemom zavisnosti.\nNisam jos zavrsila citanje ali ne mogu da se nacudim da i pored toliko drogiranja ona uspeva da se seca toliko detalja. Definitivno vredi procitati i svaka cast na izlasku iz tog poroka i vracanju u normalan zivot bez posledica.\nSta reci Sem da ubada gde treba. Hvala bogu na takvim ljudima!\nPreporučujem knjigu roditeljima, braći, sestrama zavisnika. Iz porodičnog iskustva znam da izlaz postoji. Roman "Transfixa" je svedočenje o mogućem izlasku iz pakla narkomanije i primeni programa detoksikacije, rehabilitacije i resocijalizacije u našoj sredini. Ako neko Vama blizak živi sa problemom zavisnosti, ako ne znate kako ćete dalje i šta ćete sutra, ako nekog hoćete da vratite normalnom životu, pročitajte ovu ispovest. Naravno, najbolje je u porok ne ulaziti i knjiga to ne osporava.


NKPJ ZAHTEVA UKIDANJE DISKRIMINATORSKOG IZBORNOG ZAKONA\nAktivisti Nove komunističke partije Jugoslavije (NKPJ) i Saveza komunističke omladine Juoslavije ( SKOJ), dostavili su danas svoje protestno pismo Skupštini Republike Srbije povodom zahteva za ukidanje diskriminatorskog izbornog zakona koji je na snazi u Republici Srbiji.\nNeposredan razlog za to je najavljeno spuštanje praga cenzusa na predstojećim republičkim izborima na 3%, što smatramo činom bezočnog obmanjivanja javnosti od strane aktuelne vlasti tobožnjim ustupcima manjim partijama radi što veće parlamentarne zastupljenosti i tih opcija. Suštinski problem se ne krije u visni cenzusa već u predizbornim odredbama koje su kranje diskrimatorske posebno prema komunistima.\nViše o ovom stavu iznosimo u daljem tekstu pisma koje je dostavljeno skupštini:\nZahtev Nove komunističke partije Jugoslavije (NKPJ) za ukidanje Zakona o izborima i Zakona o političkim partijama u Srbiji\nNa uvid predsednici Narodne skupštine Republike Srbije Maji Gojković,\nUpućujemo vam ovaj zahtev kako bi Narodna skupština pokrenula proceduru za ukidanje Zakona o izborima i Zakona o političkim partijama u Srbiji koji su u potpunosti diskriminatorski prema političkim predstavnicima radnog naroda naše zemlje.\nU Srbiji je na snazi izborni zakon koji od učesnika na izborima traži da uz kandidatsku listu dostave i 10.000 potpisa overenih pred nadležnim sudskim organima. Svaki od tih potpisa sa plaća. Srbija ima distriminatorski izborni zakon koji spada u red najlošijih i najnepravednijih u celom svetu. Taj zakon je donet kako bi se sprečili komunisti, kao jedini istinski zastupnici interesa radnog naroda, da učestvuju u izborima. Aktuelni izborni zakon komuniste u Srbiji sprečava da izađu na izbore diskriminatorskim propisom o 10.000 sudski overenih potpisa kojima se podržava izborna lista. U uslovima antikomunističke histerije od ljudi koji podržavaju listu NKPJ se traži da se svojim potpisima overenim u sudu deklarišu kao članovi ili simpatizeri komunista. Izbornim zakonom se od komunista traži da državi faktički dostave spisak svojih članova i simpatizera. Takve zakonske odredbe u praksi mogu da zastraše građane spremne da podrže listu NKPJ koji rade u državnoj upravi, javnim preduzećima, kompanijama koje kontroliše država ili rade kod privatnih poslodavaca. Najveći broj naših simatizera, uplašen od mogućeg gubitka posla i za egzistenciju svojih porodica, iako to želi, nije spreman da podrži komunističku listu opravdano se plašeći eventualnih odmazde buržoaskih poslodavaca. Takođe, svaki overeni potpis se plaća državi, isto tako se plaća usluga sudskog overivača a pare se ne vraćaju u slučaju da izborna lista ne bude priznata što predstavlja dodatnu diskriminaciju koja komunistima onemogućava izlazak na izbore. Takve odredbe predstavljaju orgoman finansijski trošak za NKPJ, jer naše organizacije ne mogu da računaju na izvore finansiranja koji su dostupni buržoaskim strankama. NKPJ se finanasira isključivo iz članarine i dobrovoljnih priloga, i ne može da računa na sredstva koja su dostupna buržoaskim strankama na vlasti niti dobija basnoslovne donacije od predstavnika krupnog kapitala kakav je slučaj i sa vladajućim i sa opozicionim buržoaskim strankama.\nSrbija ima i najreakcionarniji zakon o registraciji političkih partija, koji iziskuje 10.000 potpisa osnivača koji se isto tako plaćaju. I taj zakon je usmeren na onemogućavanja političkog organizovanja prvenstveno komunista ali i radničkog pokreta uopšte. Samo one partije koje ispune diskriminatorske kriterijume, a to su u Srbiji isključivo buržoaske partije, mogu da računaju na finansiranje iz budžeta, tako da je komunistima i na taj način onemogućeno da koriste novčana sredstva potrebna za kampanju. Izborni i zakon o političkim partijama su pravljeni tako da se onemogućava ravnopravno učešće na izborima partijama koje nisu na državnim ili jaslama tajkuna, a to su u prvom redu komunisti.\nZbog svega navedenog NKPJ traži da se oba diskriminatorska zakona ukinu i umesto njih donesu nova zakonska rešenja koja bi otklonila sve odredbe koje autentičnim predstavnicima radnog naroda onemogućavaju ustavno pravo da učestvuju na izborima. U prvom redu NKPJ zahteva da se brojka od 10.000 potpisa smanji na 1.000 kao i da se overa potpisa ne naplaćuje.\nZa Sekretarijat Nove komunističke partije Jugoslavije,\nPrevious: NKPJ OSUĐUJE INTERVENCIONIZAM SAD U REGIONU BLISKOG ISTOKA\nNext: PREMINULA PROFESORKA LJILJANA BOGOEVA SEDLAR\nSAUČEŠĆE POVODOM TRAGIČNE POGIBIJE RUDARA U SOKOBANJI\nNKPJ I SKOJ POZIVAJU NA PROTESTNI GLAS\nNKPJ I SKOJ OTPOČINJU PREDIZBORNE AKTIVNOSTI\nNOVOGODIŠNJA ČESTITKA NKPJ I SKOJ\nKOMUNISTI IZLAZE NA IZBORE – ISTINSKA LEVICA NA JEDNOJ LISTI


Napadnuta aktivistkinja Ne davimo Beograd na dodeli nagrada za doprinos feminizmu – CK13\nNapadnuta aktivistkinja Ne davimo Beograd na dodeli nagrada za doprinos feminizmu\nPrenosimo saopštenje inicijative Ne davimo Beograd povodom jučerašnjeg napada na njihovu aktivistkinju:\nAktivistkinja inicijative Ne davimo Beograd, Ksenija Radovanović, fizički je napadnuta na dodeli BeFem priznanja za doprinos feminizmu za 2018. godinu. U toku događaja koji je u Kulturnom centru Grad organizovan u čast dobitnika i dobitnica nagrada, Kseniju je bahati gost prvo verbalno vređao, da bi je nakon toga i udario i povredio. Događaj je prijavljen obezbeđenju i policiji, koja je izašla na lice mesta. Kako se incident desio na javnom dešavanju, uz veliki broj svedoka, očekujemo da napadač bude pronađen u najskorijem roku.\nUžasnuti smo činjenicom da se ovakav incident desio u jednom sigurnom prostoru, na događaju koji upravo propagira solidarno, ravnopravno i nenasilno društvo, bez straha i osude. Koliko je borba za ženska prava stvarna, a nasilje koje žene svakodnevno trpe sveprisutno, možda najbolje govori činjenica da je naša aktivistkinja napadnuta baš na dan žena, osmi mart. Samo par sati ranije, Ksenija se nalazila na pozornici na kojoj je, zajedno sa ostalim članicama inicijative Ne davimo Beograd, primila nagradu za “Podršku feminističkim politikama”.\nZahvaljujemo se organizatorima na nagradi i trudu da ukažu na važnost borbe za ženska prava, a znamo da nas ovakvi napadi i incidenti neće obeshrabriti i uplašiti, već zbližiti i ujediniti u odlučnoj zajedničkoj borbi za ravnopravno i solidarno društvo.\nbefem feminizam Ksenija Radovanović Nasilje nad ženama Ne da(vi)mo Beograd\nOdstupanja od ljudskih prava u vreme vanrednog stanja...\nPočeo sa radom Radio Karantin CK13\nNOVI SAD SOLIDARNO ZA SVE #2\nNeophodno je hitno preduzimanje mera za zaštitu...\nBez programa u CK13 dok traje vanredno stanje\nPamtimo da se ne ponovi\nReinis Jaunais (LV) Live at CK 13\n►Downstroy▲DreDDup▲Offscore▲CPR ► CK13


Lukač: Sjedište CJB za sada ostaje na Palama | Palelive.com\nPočetna Novosti Aktuelnosti Lukač: Sjedište CJB za sada ostaje na Palama\nLukač: Sjedište CJB za sada ostaje na Palama\nMinistar unutrašnjih poslova Republike Srpske Dragan Lukač izjavio je danas Srni da sjedište Centra javne bezbjednosti Istočno Sarajevo /CJB/ za sada ostaje na Palama.\n„Trenutno nemao adekvatan prostor da CJB Istočno Sarajevo izmjestimo u Lukavicu. Za sada sjedište ovog centra funkcioniše na Palama, a određene njegove strukture su potrebne i u donjem dijelu grada Istočno Sarajevo“, rekao je Lukač.\nOn je istakao da CJB Istočno Sarajevo mora da bude u potpunoj funkciji na teritoriji koja mu pripada.\n„U Lukavici ćemo ojačati policijsku strukturu, zbog blizine Kantona Sarajevo. Plan nam je da formiramo novu policijsku stanicu da bi imali bezbjednosni balans“,kaže Lukač.\nPrethodni članakTelevizor darovan dječijem odjeljenju bolnice\nNaredni članakKMF „Jahorina“ u subotu dočekuje KMF „Hercegovac“


DODIK: Kriminal je izgovor SAD za eliminaciju političara koji ne pristaju na njihovu verziju BiH!\nAutor: Glas javnosti 27.12.2021. u 15:12\nČlan Predsedništva BiH Milorad Dodik izjavio je da "pod izgovorom funkcionalnosti BiH američke diplomate forsiraju njenu unitarizaciju".\nDodik je dodao da su "kriminal i korupcija sumnjiv izgovor za eliminaciju političara koji ne pristaju na njihovu verziju BiH".\nNa pitanje Srne da prokomentariše izjavu američkog ambasadora u BiH Erika Nelsona da su „sankcije za one koji podrivaju stabilnost na Zapadnom Balkanu na stolu“, te da „nova verzija izvršne uredbe uključuje korupciju i mogućnost sankcionisanja onih koji podržavaju one koji podrivaju napredak“, Dodik je odgovorio da petnje sankcijama od američkih službenika kako u BiH tako i van nje nisu ništa novo, „kao što nije novost ni to da se godinama uporno mešaju u unutrašnja pitanja u BiH“.\nPozivajući se na Dejtonski sporazum, rekao je Dodik, „upravo oni podržavaju njegovu devastaciju i razgradnju BiH na koju je Republika Srpska pristala 1995. godine“.\n„Nagledali smo se procesa koji su vođeni protiv neposlušnih političara, koji su nakon tih procesa postajali konstruktivniji partneri za taj deo međunarodne zajednice koju predvode Sjedinjene Američke Države“, istakao je Dodik.\nDODIK RAZGOVARAO SA PIČOM: "BiH ne treba nekakve izaslanike, ne pravite histeriju, neće biti rata"\nOn je podsetio da je nedavno u BiH boravio pomoćnik ministra finansija SAD-a, koji se sastao s ministrom sigurnosti Selmom Cikotićem, protiv kojeg je nepuni mesec ranije podignuta optužnica za visoku korupciju.\n"Sve to ne bi imalo obrise takve karikature da tema razgovora, kako se videlo iz medija, nije bila sankcionisanje kriminalnih grupa i kako SAD mogu pomoći BiH u borbi protiv organizovanog kriminala. Ako pomoćnik ministra finansija SAD-a nije znao ko je Selmo Cikotić, ambasador Nelson jeste", dodao je Dodik, prenosi Klix.ba.\nPodsetimo, očekuje se da Amerikanci objave novu listu sankcija za državljane BiH, a sumnja se da bi se na njoj mogli naći ljudi ili firme bliski Dodiku. Sam Dodik je odranije na američkoj "crnoj listi".\nRepublika SrpskaBosna i HercegovinaMilorad Dodik SAD


Beograd, 27. April 2010. PR Objave: Saopštenje -\nSubotičanin Gabor Kasa (Spartak), stipendista Međunarode biciklističke unije (UCI) i član tima trening centra UCI u Eglu kraj Lozane zauzeo je 29. mesto u prvoj etapi trke za Kup nacija za vozače do 23 godine "Điro dele ređioni".\nEtapa je vožena na kružnoj stazi od 139,5 km oko Montefjaskorea u Italiji i Kasa je stigao sa 1,04 minuta slabijim vremenom od pobednika Italijana Enrika Bataljina koji je zabeležio vreme 3:18,00 časova i za sekundu pretekao Slovenca Jana Tratnika, dok je na trećoj poziciji Portugalac Andre Domingeš imao 11 sekundi zaostatka. Kasa je bio u velikoj grupi od 74 vozača koji su prošli liniju cilja u vremenu 14. bicikliste.\nDruga etapa se vozi na stazi oko mesta Banjo di Romanja i imaće 154, 1 km.\nTratnik je pobedio u nedelju na 64. trci "Gran premio Liberacione" u Rimu, na kojoj Kasin tim nije učestvovao.\nbiciklizam, trka, uci, kup nacija, biciklisticka unija


Ambasada SAD u Prištini pozvala Tačija da imenuje predstavnike CIK-a - Politika - Dnevni list Danas\nPočetna » Politika » Ambasada SAD u Prištini pozvala Tačija da imenuje predstavnike CIK-a\nAmbasada Sjedinjenih američkih država u Prištini izrazila je zabrinutost zbog više od godinu dana kašnjenja sa imenovanjem deset predstavnika Centralne izborne komisije (CIK) i pozvala Hašima Tačija da odmah imenuje predstavnike CIK-a.\n0Piše: Danas Online 26. marta 2019. 11.07\nKako navode u saopštenju, neuspeh u imenovanju onemogućio je CIK-u da obavlja svoje osnovne funkcije.\n“Više od 30 članova Skupštine opštine i jedan član Skupštine Kosova nisu bili u mogućnosti da preuzmu svoje dužnosti zbog kašnjenja. Ovaj neuspeh je povećao percepciju javnosti da je čak i jedna od najefektivnijih i nestranačkih institucija na Kosovu izložena političkom mešanju. Pozivamo predsednika Tačija da odmah imenuje predstavnike CIK-a, i time osposobi instituciju kako bi radila na kredibilan i nezavisan način za dobrobit naroda Kosova”, ističe se u saopštenju američke ambasade u Prištini.\nambasada sad u pristini, Hašim Tači, Kovačica, lsvPriština\nAmbasada SAD izrazila zabrinutost zbog pretnji nasiljem


Kad nemaju ideje, kažu reforma i otpuste hiljade ljudi | WebTribune\nHome U FOKUSU Kad nemaju ideje, kažu reforma i otpuste hiljade ljudi\nMihajlović je rekla da se ta reforma sprovodi zajedno sa Svetskom bankom\nReforma srpskih železnica odvija se po planu i u narednih pet godina moraće da ode oko 6.000 radnika, a u prvoj godini oko 2.000, kaže Zorana Mihajlović.\n“Železnice čeka racionalizacija broja radnika i sva četiri železnička preduzeća su donela nove sistematizacije koje su napravljene prema stvarnoj potrebi. U narednih pet godina sigurno je da treba da ode oko 6.000 ljudi, a oko 2.000 u prvoj godini”, rekla je potpredsednica vlade i ministarka građevine, saobraćaja i infrastrukture.\nOna je istakla da za vladu jedan od prioriteta reformisanje srpskih želenica i podsetila da je železnica zato podeljena na četiri preduzeća – Srbija kargo, Srbija voz, Infrastruktura železnice Srbije i Železnice Srbije ad, kako bi železnički sistem funkcionisao na novim tržišnim osnovama.\nMihajlović je rekla da se ta reforma sprovodi zajedno sa Svetskom bankom, navodeći da to nije moguće uraditi preko noći i da se uporedo realizuju i investicije.\nOna je kazala da je vrednost aktuelnih projekata u železničkoj infrastrukturi oko 1,5 milijardi evra.\n“Ne bih se saglasila sa Fiskalnim savetom da se stalo oko reformisanja železnice”, dodala je Mihajlović i naglasila da se radi na smanjivanju subvencija i modernizaciji celog sistema, a urađen je i popis imovine.\nPrema njenim rečima, u 2015. je modernizovano 120 km pruga i pokrenuti su mnogi krediti koji su bili ukočeni – kuvajtski, ruski, EBRD i drugi.\n“Svaki objekat u srpskim železnicama je popisan i napravljen je deobni bilans. Višak imovine će biti prodat i taj novac će se koristiti za izmirivanje duga za struju”, rekla je Mihajlović, dodajući da je do februara dug za struju iznosio 750 miliona dinara i da su železnice izmirile do sada 430 miliona.\nKako kaže, subvencije su smanjene i Srbija kargo radi bez subvencija.\nMihajlović je rekla da četiri železnička preduzeća počinju da funkcionišu na osnovu ugovornih i tržišnih odnosa.\nMinistarka je navela da se oko 830 km pruga ne koristi ili veoma malo koristi, kao i da od toga oko 300 km pruga uopšte ne radi, zbog čega će biti zatvorene jer prave troškove za održavanje.


Messenger dopisivanje nije više sigurno\nIako je po svojoj prirodi ovaj softver malwer, on ima i neke osobine koje drugi nemaju. Naime, WofRAT može da se 'preruši' u standardne Android aplikacije, a koristi softverske procese i elemente kao i pravi delovi operativnog sistema. Može da kopira i sve poruke, slike, video snimke i aktivnosti iz aplikacija Messenger i WhatsApp, te da ih pošalje preko Interneta.\nZanimljivo je i da je WofRAT sposoban da presreće poruke iz veoma popularne aplikacije za sigurno dopisivanje Line. Većina stručnjaka smatra da iza ovog softvera stoji nemačka grupa programera Wolf Research, koja je i ranije pravila ovakav špijunski softver - i prodavala ga mnogim Vladama i organizacijama u Aziji.


FSB: Teroristi se pripremaju za upad u ZND - 07.11.2019, Sputnik Srbija\nFSB: Teroristi se pripremaju za upad u ZND\nObaveštajne službe Zajednice nezavisnih država primećuju porast aktivnosti odreda terorističke grupe DAEŠ u Avganistanu, koji planiraju da se prošire u zemlje... 07.11.2019, Sputnik Srbija\nrusija, svet, vesti, fsb, aleksandar bortnjikov, daeš, avganistan\n11:48 07.11.2019 (Osveženo: 10:24 24.08.2021)\nObaveštajne službe Zajednice nezavisnih država primećuju porast aktivnosti odreda terorističke grupe DAEŠ u Avganistanu, koji planiraju da se prošire u zemlje ZND, izjavio je direktor Federalne službe bezbednosti Rusije (FSB) Aleksandar Bortnjikov.\n„Beležimo porast aktivnosti odreda DAEŠ-a u Avganistanu, udruženih u takozvani ’Vilajet Horasan‘. U tesnoj vezi sa njim su Džamat Ansarulah i Islamski pokret Istočnog Turkestana. Njihov cilj je stvaranje odskočne daske za širenje na prostor ZND“, rekao je Bortnjikov na sastanku saveta direktora bezbednosnih agencija i specijalnih službi ZND.\nKako ističe, pretpostavlja se da će ovo širenje vršiti militanti iz redova građana srednjeazijskih država.\nPrema njegovim rečima, teroristi shvataju da su poraženi na teritoriji Sirije i Iraka i stoga povlače preostale snage van Bliskog istoka. Stvaraju nove zone nestabilnosti u Aziji i Africi i formiraju mreže spavajućih ćelija u Evropi.\nU Avganistanu se nalazi oko 10.000 pripadnika DAEŠ-a, a veliki deo njih je koncentrisan u severnim i istočnim provincijama ove zemlje.\nDestruktivne akcije Zapada\nZapadne zemlje počele su aktivno da pokušavaju da potkopaju unutrašnju situaciju u zemljama ZND pomoću nevladinih organizacija, dodao je Bortnjikov.\nFSB: Teroristi imaju mogućnosti da proizvode hemijsko i biološko oružje\n„Takođe treba izdvojiti intenziviranje pokušaja Zapada da izvrši destruktivni spoljni uticaj na unutrašnju političku situaciju u zemljama ZND. Strane i međunarodne nevladine organizacije su tradicionalno sredstvo za takvo mešanje u unutrašnje poslove nezavisnih država“, objasnio je Bortnjikov.\n„Smatramo da pretnje koje se ovako stvaraju takođe zahtevaju našu pažnju“, konstatovao je on.\nPorodice terorista žele da se vrate u Rusiju\nBortnjikov je saopštio da FSB raspolaže podacima o oko dve hiljade državljana Rusije koji su članovi porodica terorista i koji su spremni da se vrate sa Bliskog istoka i izvrše terorističke aktivnosti u Ruskoj Federaciji.\nŠojgu: Situacija u Avganistanu preti prilivom terorista u Srednju Aziju\n22 Maj 2018, 08:15\nOn je istakao da su humanitarni koridori jedan od kanala preko kojeg teroristi i njihove porodice ulaze u Rusiju iz zona oružanog sukoba. Prema njegovim rečima, „povratnici“ često deluju kao nosioci ekstremističke ideologije, a vođe bandi ih vide kao bombaše-samoubice, propagandiste i lica za vrbovanje.\nDirektor FSB-a je napomenuo da sami teroristi uglavnom prate kanale ilegalne migracije i dobijaju podršku etničkih grupa za organizovani kriminal u mestima boravka.


RTS :: Secesija u Beogradu\nRadio Beograd 1 Secesija u Beogradu\nutorak, 27. okt 2020, 20:00\nAutor: Aleksandra Jagodić\nSecesija u Beogradu\nKraj XIX veka obukao je evropsko graditeljstvo sa jednoobrazno i geometrijski tačno oblikovanim fasadama, u novo ruho. Sve slobodne površine zdanja obogaćuju se zoomorfnim i floralnim ornamentima, a lepoti zidanja doprinose i novi materijali, armirani beton, čelik, gvožđe i staklo. Taj nadolazeći arhitektonski pravac u Francuskoj biće označen kao Nova umetnost (Art Nuvo), u Nemačkoj kao jugenstil ili stil mladosti, dok je u Austriji poznat kao secesija.\nNaši stvaraoci toga doba, školovani po evropskim prestonicama, upravo su u Beču, tada centru umetničkih zbivanja, tražili i nalazili inspiracije za svoje dela. U srpskoj sredini, međutim, ne nalazimo samo puke elemente secesije. Potreba za ličnim izrazom, kao odjek romantičarskih težnji i usvajanje ideja evropskog graditeljstva, opredeljuje naše arhitekte ka novom shvatanju prostora.\nU večerašnjoj šetnji Beogradom, zaustavićemo sa pred tim novim gradskim prostorima, zdanjima građenim na početku 20.veka, pred beogradskim kućama i zgradama koje u neobičnim prepletima starog i novog, viđenog i modernog, predstavljaju srpsku varijantu secesije.\nMasovna imunizacija – totalni obračun s kovidom\nInauguracija novog predsednika SAD


VUČIĆ PISAO SAOPŠTENJE ARENI SPORT? Prevršio Svaku Meru, Bolesni Peder Se U Sve Trpa!\n„Kupovinom ekskluzivnih prava na prenos utakmica Premijer lige u narednih šest godina, počev od sezone 2022/2023, TV Arena sport je objedinila četiri najjače evropske lige na svojim kanalima, a to je izazavalo mnogo zlonamernih komentara od strane konkurencije.\n„Naš cilj je da se Arena gleda u svakom domaćinstvu u regionu. Posle ove kupovine opravdano očekujemo da ćemo se naći u svakoj kući u regionu i da će svi želeti da imaju Arena sport televiziju.\nKupovinom Premijer lige učinjen je veliki korak za Arena sport i Telekom Srbije zato što će to doprineti još uspešnijem poslovanju grupe, nastaviće se trend rasta prihoda i profita. Saopštenje Arene puno pravopisnih grešaka FOTO: Printscreen\nČitam neke naslove i čujem nekakve lažne dušebrižničke stavove o tome koliko je plaćena ili preplaćena engleska liga. Iste te naslove i tekstove čitam posle svake naše kupovine novih prava (NBA, španska, portugalska i sada engleska liga) ili produženja prava na prenose onih takmičenja koja su već kod nas (Liga Šampiona, Liga Evrope, italijanska liga, francuska liga). FOTO: Printscreen\nPrema informacijama do kojih smo došli i u ovom slučaju su u prvom krugu bili u prednosti u odnosu na nas, isto kao što je bio slučaj i u drugim nadmetanjima. Pa onda kada mi na kraju pobedimo onda krenu sa napadanjem, lažima i populističkim klevetama. FOTO: Printscreen\nTi koji nas najžešće kritikuju i napadaju navikli su da pljačkaju državu i bogate se na njen račun. Gramatička greška u saopštenju Arene FOTO: Printscreen\nPa sada se leči 15 puta više dece u 100 puta boljim uslovima nego za vreme kada su tajkuni ministrovali i vodili grad i državu. FOTO: Printscreen\nJa imam kontra pitanje, koliko dece je moglo da se izleči od neplaćenih poreza Dragana Šolaka i UM ili od para koje je Dragan Đilas sebi strpao u džepove ili još preciznije na račune u Mauricijusu i drugim egzotičnim zemljama?“, zaključuje se u pomenutom saopštenju koje je potpisao Nebojša Žugić, generalni direktor Arena Chanels Group.\nPrethodni tekstĐERLEK PRKOSI: Uveo bih obaveznu vakcinaciju za sve građane!\nSledeći tekstMAJKA UBIJENOG ZAVAPILA: Vlast nam poubijala decu, sad hoće i nas majke!


Ekonomični Audi R18 E-Tron Quattro za 2015tu - AUTOMOBILI\n17/10/2018 4:26:58 PM\nNASLOVNA / AUTO SPORT / Ekonomični Audi R18 E-Tron Quattro za 2015tu\nPre nekih deset godina potrošnja goriva nije bila bitan faktor kada su trke u pitanju, međutim kakva je situacija sada? Početkom ove godine proizvođači automobila za trke, izbacili su verzije koje imaju znatno manju potrošnju, tj. među prvima to je uradio Audi sa revidiranim modelom oznake R18 E-Tron Quattro.\nZa sezonu FIA World Endurance Championship (WEC) 2015, hibridni automobili pretrpeli su veliki broj unapređenja, među kojima najviše prednjače poboljšanja na polju ekonomičnosti potrošnje, kao i aerodinamike.\nAudi je u to ime našao nov način, tj. bolji način protoka vazduha oko automobila, precizniji da budemo vazduh znatno bolje struji po bokovima. Konkretno kod R18 E-Tron Quattro modela primetna su dva velika usisa koja vode hladan vazduh prema prednjim točkovima, takođe primetni su i novi farovi. Što se tiče finalnog izgleda, u Audiju su potvrdili da će koristiti dve verzije ovog modela, za različite uslove koje diktira FIA WEC staze.\nR18 E-Tron Quattro, pripada E-Tron familiji, te shodno tome poseduje i električne motore, koji isporučuju ukupno 272 KS, čije baterije se dopunjavaju pri svakom kočenju.\nPosledica ovih radikalnih promena na polju ekonomičnosti, jeste i odluka FIA-e da potrošnja dizela mora da bude manja za 2.5% u poređenju na 2014tu, pri čemu je Audi morao da optimizuje 4.0 litarski V6 dizel agregat sa 550 KS.\nTagovi2105 audi manja potrošnja Quattro R18\nAutor: Nikola Petrovic\nPrethodno Novi BMW X5 u prodaji za tri godine\nSledeće Uskoro novi Fiat 500XL ili 600X SUV?\nZahvaljujući trudu tima Hendi motorsport i mreže Alfa Romeo dilera na Ostrvu, slavna italijanska marka …


Novopazarsko Udruženje “Zajedno” obavestilo je NUNS da je aktivistkinja te organizacije civilnog društva, inače novinarka Radio televizije Novi Pazar Sajma Redžepefendić poslednjih dana meta “osudi uz pretnje smrću, njoj, njenoj porodici, njenom detetu (bebi od 10 meseci)”. Uvrede i preteće poruke su usledile nakon što je Redžepefendić na svom fejsbuk profilu objavila “ispovest žena, samohranih majki, koje su doživele neprijatnost i verbalni nasrtaj sa uposlenicima u Islamskoj zajednici u Srbiji”. Kada je status sa FB profila novinarke preneo portal Glas Pazara usledile su su osude i pretnje novinarki, koje nisu prestale ni posle brisanja objave sa stranice portala Glas Pazara.\nUdruženje “Zajedno” u pismu NUNS-u ukazuje da se “prethodne dve nedelje vodi agresivna kampanja protiv svih koji u Novom Pazaru dignu svoj glas da jasno i glasno ukažu na probleme koje postoje u zajednici… Aktivisti organizacija civilnog društva i novinari su postali živa meta čije delovanje i neumorni rad pokušavaju da spreče razni pojedinici, pripadnici različitih organizovanih grupa, otvorenim pretanjama koje upućuju, kako javno, na ulici, tako i putem društvenih mreža”.\nPolicijskoj Policijskoj upravi u Novom Pazaru slučaj je prijavljen 20. novembra a protiv lica koja su pretila novinarki Sajmi Redžepefendić podneta je krivična prijava.\nNUNS podseća da je za krivično delo ugrožavanja sigurnosti novinara zaprećena kazna od šest meseci do pet godina zatvora.\nNovi Pazar NUNS Pretnje RTV Novi Pazar Vređanje novinara\n← Vodič za upravne sporove u vezi sa sufinansiranjem medijskih projekata\nAutori Vikipedije u borbi za slobodnije medije →


Vulinu zabranjena posjeta Štrpcu – mojKontakt portal – Radio Televizija Kontakt\nVulinu zabranjena posjeta Štrpcu\nKancelarija je najoštrije osudila ovaj postupak, ocjenjujući da se obavještenjem Euleksa da Vulin nije dobio dozvolu da ode na Kosovo i Metohiju, nastavlja „politika zabranjenih gradova“.\n„Kako drugačije nazvati praksu prema kojoj postoje mesta na Kosovu i Metohiji gde Srbi i predstavnici države Srbije ne mogu da dođu“, navodi se u saopštenju.\nIz Kancelarije podsjećaju da je ovo peti put kako je srpskom ministru zaduženom za Kosovo i Metohiju zabranjen dolazak u Štrpce, gdje je u toku predizborne kampanje za lokalne izbore bio onemogućen i dolazak premijera Srbije Ivice Dačića.\n„Kako, između ostalog, i nedavni linč srpskih vjernika na Badnje veče u Đakovici nije bio osuđen i kažnjen, Priština se osjeća ohrabrenom da nastavi sa grubim kršenjem dogovora i da jednostranim aktima oteža sprovođenje postojećih sporazuma i onemogući postizanje novih“, ističe se u saopštenju.\nKancelarija za Kosovo i Metohiju zahtijeva od međunarodne zajednice da koristi svoja ovlašćenja i obezbijedi postojanje svih postignutih dogovora.\n„Najnovija zabrana, kao i linč Đakovčana jasna su poruka šta bi se desilo na teritoriji cele Pokrajine ukoliko bi međunarodna zajednica umanjila svoje prisustvo na Kosovu i Metohiji“, navodi se u saopštenju.\nNa Badnji dan, 6. januara, u Đakovici je grupa Albanaca kamenovala Srbe koji su namjeravali da u crkvi Uspenje presvete Bogorodice upale badnjak i dan kasnije prisustvuju Svetoj božićnoj liturgiji.\nNastavljaju se protesti protiv SP u fudbalu\nU Podgorici obilježena 21 godina od smrti Srđana Aleksića


Održano Opštinsko takmičenje “Šta znaš o saobraćaju 2014”\nБрој прегледа: 1661\nDanas je osnovna škola „Đura Jakšić“ bila domaćin opštinskog takmičenja „Šta znaš o saobraćaju“. Učestvovalo je šezdeset takmičara, članova ekipa iz svih osnovnih škola naše opštine, osim škole iz Deliblata.\nOrganizatori takmičenja bili su Savet za bezbednost saobraćaja opštine Kovin, Savez vozača opštine Kovin, MUP Republike Srbije PU Pančevo PS Kovin, a značajnu pomoć u sprovodjenju dali su instruktori auto škola. Nakon testa poznavanja saobraćajnih propisa, usledio je najzanimljiviji deo, vožnja poligona spretnosti.\nIako je bio praznik, Lazareva subota – Vrbica, po varljivom prolećnom vremenu, učenici su pokazali svoje umeće, a najbolji medju najboljima osvojili su nagrade za prva tri mesta: bicikl, rolere ili loptu i plasman u dalje takmičenje. Čestitke pobednicima i školi domaćinu na besprekornoj organizaciji.


E-karton u primarnoj zdravstvenoj zaštiti E-karton u primarnoj zdravstvenoj zaštiti – Personal magazin\nU okviru sajma medicine “Promedika“, juče je u Kongresnom centru “Master” održana prezentacija “E-karton u primarnoj zdravstvenoj zaštiti“, o čijim prednostima je govorio Vukašin Radulović iz Republičkog zavoda za zdravstveno…\nU okviru sajma medicine “Promedika“, juče je u Kongresnom centru “Master” održana prezentacija “E-karton u primarnoj zdravstvenoj zaštiti“, o čijim prednostima je govorio Vukašin Radulović iz Republičkog zavoda za zdravstveno osiguranje.\nPrema njegovim rečima zdravstvene ustanove koje su uvele E-karton skratile su administrativni put na najmanji mogući nivo, sa potpuno tačnim uvidom od pruženih usluga do podataka koji se unose u recept.\nTo je smanjilo i moguću grešku u šifrovanju dijagnoze i lekova, tako da RZZO ima sve potrebne podatke za obračun i naplatu i uvid u regularnost poslovanja. Kako je istakao Radulović, softver je prilagođen svim osiguranicima bez obzira kojoj kategoriji pripadaju, kao i onima koji plaćaju pregled.\nKada je reč o zdravstvenim uslugama softver je prilagođen kako opštoj praksi tako i specijalističkim službama i njegova primena je od posebnog značaja za podizanje nivoa usluga u primarnoj zdravstvenoj zaštiti.\nE-karton u primarnoj zdravstvenoj zaštiti was last modified: June 5th, 2009 by Redakcija\nCene .rs domena su smanjene u proseku za 10 odsto


Miovčić: Epidemiološka situacija pogoršana - FILTER\nEpidemiološka situacija u vezi sa virusom korona na području Sarajevsko-romanijske regije je nepovoljna i u zadnjih sedam dana se usložnjava i pogoršava, rekao je Srni rukovodilac Regionalne kancelarije Instituta za javno zdravstvo Srpske Vlado Miovčić.\nOn je ocijenio da je pogoršanje rezultat nepoštovanja epidemioloških mjera, te da je sa dolaskom toplijih dana veći broj socijalnih kontakata, zbog čega je na području ove regije došlo i do većeg broja lica pozitivnih na virus korona.\n“Juče i toku ovog dana od javnih zdravstvenih ustanova izuzeto je 150 uzoraka, od kojih je 88 pozitivno, od čega 87 na području grada Istočno Sarajevo”, istakao je Miovčić.\nMiovčić je naveo da su trenutno aktivna 253 slučaja, oporavljeno je 2.959 osoba, a od posljedica virusa korona do sada su preminule 173 osobe.\nPrema njegovim riječima, pod zdravstvenim nadzorom u Sarajevsko-romanijskoh regiji su 444 osobe, dok je iz nadzora izašlo 10.915 osoba.\n“U našoj regiji počela je vakcinacija zdravstvenih radnika, a Republika Srpska ulaže velike napore za pripremu masovne vakcinacije, zbog čega je potrebna mnogo povoljnija epidemiološka situacija, kako bi se proces imunizacije što efikasnije obavio. Imunizacija je, uz poštovanje važećih mjera, jedina mjera koja nas može dovesti do pobjede nad ovim virusom”, istakao je Miovčić.\nOn je istakao da Srpska nije doživjala crni scenario, kako su neki predviđali, niti je zdravstveni sistem pao na koljena, i pored raznih specifičnosti kao što su blizina Sarajeva, turistički potencijali, velike cirkulacije stanovništva…\n“Nadamo se da će naše stanovništvo shvatiti, čuti apel – da je sada, kao nikada, potrebno poštovanje važećih mjera”, istakao je Miovčić.\nMiovčić je napomenuo da se, prema zakonskim aktima Republike Srpske, testiranje može obaviti samo u javnim zdravstvenim ustanovama, odnosno u domovima zdravlja, regionalnom centru i Bolnici “Srbija”.\nOn je naglasio da se na području regije sprovode mjere na jačanju kapaciteta za planiranu vakcinaciju.\nPlanom vakcinacije su definisane prioritetne grupe, isto kao i za testiranje, a među njima su tri državna i jedan privatni dom za starija lica, zdravstvni radnici i pomoćno osoblje u zdravstvenim ustanovama, stanovništvo starije od 65 godina, kao i osobe sa hroničnim bolestima.\nPrethodna Logoraši moraju imati podršku cijelog društva\nSledeća Božović i Ćosić na prvom zvaničnom sastanku: Dijalog osnova rješavanja otvorenih pitanja